**PROJEKTAVIMO IR RANGOS SUTARTIS NR. ......................**

2023 m \_\_\_\_\_\_\_\_\_\_\_\_ d., Vilnius

**AB Lietuvos radijo ir televizijos centras**, pagal Lietuvos Respublikos įstatymus įsteigta ir veikianti įmonė, juridinio asmens kodas 120505210, kurios registruota buveinė yra Sausio 13-osios g. 10, Vilnius, duomenys apie įmonę kaupiami ir saugomi Lietuvos Respublikos Juridinių asmenų registre, atstovaujama generalinio direktoriaus Remigijaus Šerio (toliau – **Užsakovas**), veikiančio pagal bendrovės įstatus, ir

**...............................................**, pagal Lietuvos Respublikos įstatymus įsteigta ir veikianti įmonė, juridinio asmens kodas ........................., kurios registruota buveinė yra .........................................................................., duomenys apie įmonę kaupiami ir saugomi Lietuvos Respublikos Juridinių asmenų registre, atstovaujama ....................... .............................., veikiančio pagal bendrovės įstatus (toliau − **Rangovas**),

toliau kartu vadinami **Šalimis**, o kiekvienas atskirai – **Šalimi**,

atsižvelgdamos į tai, kad:

1. Užsakovas 202[...] m. \_\_\_\_\_\_\_\_\_\_ d. paskelbė konkursą „KVIETIMAS PATEIKTI PASIŪLYMĄ SAULĖS JĖGAINĖS STATYBOS PROJEKTO PIRKIME“, vykdomą pagal Užsakovo patvirtintas konkurso sąlygas, įskaitant vėlesnius jų pakeitimus ir papildymus (toliau – **Konkurso sąlygos**),
2. Rangovas pateikė konkursui pasiūlymą, kurį Užsakovas pripažino laimėjusiu (toliau – **Pasiūlymas**),
3. Užsakovas pageidauja, o Rangovas sutinka savo jėgomis, žiniomis, rizika ir atsakomybe atlikti Konkurso sąlygose, įskaitant jų sudėtine dalimi esančią techninę specifikaciją, ir Pasiūlyme nurodytus saulės elektrinės projektavimo ir rangos darbus (toliau – **Darbai**) bei perduoti Užsakovui kokybiškai ir laiku sukurtą Darbų rezultatą, o Užsakovas įsipareigoja priimti Darbų rezultatą ir už jį sumokėti,

sudarė šią saulės elektrinių (jėgainių) projektavimo ir rangos sutartį (toliau – **Sutartis**), susidedančią iš specialiųjų ir bendrųjų sąlygų.

1. **SPECIALIOSIOS SĄLYGOS**

|  |  |  |
| --- | --- | --- |
| 1. **PAGRINDINIAI OBJEKTO TECHNINIAI DUOMENYS:** | | |
| * 1. Žemės sklypas | Adresas | [įrašyti] |
| Unikalus Nr. | [įrašyti] |
| Dalis, kurioje atliekami Darbai | [įrašyti] |
| * 1. Pastatas | Adresas | [įrašyti] |
| Unikalus Nr. | [įrašyti] |
| Dalis, kurioje atliekami dabai | [įrašyti] |
| 1. **DARBAI IR JŲ ATLIKIMO ETAPAI:** | | |
| * 1. Aprašymas | Darbai atliekami tokiais etapais:  **I etapas** – Paruošiamieji darbai.  Reikalingų leidimų ir pritarimų iš valstybinių institucijų ir kitų organizacijų gavimas, įtraukiant, bet neapsiribojant leidimų šalinti medžius bei kitus želdinius gavimas. Projekto parengimas ir susiderinimas su klientu bei ESO, leidimo plėtoti elektros energijos gamybos pajėgumus gavimas (jei reikia), elektrinės prijungimo prie elektros tinklų techninio projekto parengimas bei suderinimas su ESO. Jėgainės statybų aikštelės tinkamas parengimas – medžių ir želdinių, kelmų, stambių akmenų pašalinimas, aikštelės paviršiaus sutvarkymas.  **II etapas** – Įrangos pristatymas.  Pagrindinės įrangos (modulių, inverterių, konstrukcijų ir kt.) užsakymas, pristatymas.  **III etapas** – Įrangos montavimo darbai.  Statybos leidimo gavimas. Elektrinės/jėgainės pilnas įrengimas.  **IV etapas** – Baigiamieji darbai.  Jėgainės prijungimas prie ESO tinklų, bandymų atlikimas, Valstybinės energetikos reguliavimo tarybos Objekto pažymos apie energetikos įrenginio techninę būklę gavimas.  Atlikti visus Jėgainės bandymų ir derinimo darbus. Atlikti Jėgainės išpildomąją nuotrauką, saulės elektrinės ir jos priklausinių kadastrinius matavimus (jei objektas patenka į miesto ir rajono zonas, būtina kontrolinėje - geodezinėje nuotraukoje pažymėti ribą ir atskirti ilgius).  Gauti teisės aktuose reikalaujamas pažymas, atestatus ir leidimus iš atitinkamų institucijų (ESO, VERT, VTPSI ir kitos): įtraukiant, bet neapsiribojant – pasirašytą ESO bandymų protokolą, VERT energetikos įrenginių techninės būklės patikrinimo pažymą, VERT leidimą gamybai, VTPSI patvirtintą deklaraciją apie statybos užbaigimą.  Paruošti Jėgainės eksploatavimo instrukciją ir apmokyti Pirkėjo personalą saugiai eksploatuoti Jėgainę.  Darbų priėmimo-pridavimo aktu Jėgainę perduoti (priduoti) eksploatuoti Pirkėjui.  Atlikti visus kitus veiksmus, reikalingus tinkamam Darbų atlikimui vietoje. [galima įrašyti ir kitus variantus, techninės specifikacijos sąlygas ar pan.] | |
| * 1. Rangovo darbų priežiūrą, kontrolę, priėmimą ir vertinimą atlieka | Užsakovo samdoma įmonė – [įrašyti] | |
| 1. **TERMINAI:** | | |
| * 1. Darbų grafikas | Pridedama  Nepridedama | |
| * 1. Darbų pradžia | Sutarties pasirašymo diena | |
| * 1. Tarpiniai terminai, jei dėl tokių susitariama | [įrašyti] | |
| * 1. Darbų atlikimo terminas | Skaičiuojamas nuo Sutarties pasirašymo dienos iki baigiamojo Darbų perdavimo-priėmimo akto pasirašymo dienos, yra [įrašyti] kalendorinių dienų. | |
| 1. KAINA: | | |
| * 1. Darbų kaina | [įrašyti] | |
| * 1. Sąmata | Pridedama  Nepridedama | |
| 1. **DARBŲ APMOKĖJIMO ETAPAI:** | | |
| * 1. Darbų (etapų) apmokėjimo terminai: | 10 (dešimt) % Darbų kainos, kas sudaro [įrašyti] EUR (................................. euras ...... ct) be PVM – sumokama per 30 (trisdešimt) kalendorinių dienų nuo sąskaitos pristatymo dienos už I-ame etape atliktus darbus;  30 (trisdešimt) % Darbų kainos, kas sudaro [įrašyti] (............................. eurai ....... ct) be PVM – sumokama per 30 (trisdešimt) kalendorinių dienų nuo sąskaitos pristatymo dienos už II-ame etape atliktus darbus;  40 (keturiasdešimt) % Darbų kainos, kas sudaro [įrašyti] EUR (.....................................eurai 00 ct) EUR be PVM – sumokama per 30 (trisdešimt) kalendorinių dienų nuo sąskaitos pristatymo dienos už III-ame etape atliktus darbus;  20 (dvidešimt) % Darbų kainos, kas sudaro [įrašyti] EUR (.....................................euras ......... ct ) be PVM – sumokama per 30 (trisdešimt) kalendorinių dienų nuo sąskaitos gavimo dienos už IV-ame etape atliktus darbus bei pasirašius Baigiamąjį atliktų darbų perdavimo – priėmimo aktą. | |
| * 1. Darbų atlikimo Aktų bei sąskaitų pateikimo būdas | Darbų atlikimo Aktai bei PVM sąskaitos faktūros Užsakovui turi būti pateikiama elektroniniu paštu [Užsakovo](mailto:buhalterija@telecentras.lt) atstovui atsakingam už sutarties vykdymą bei [buhalterija@telecentras.lt](mailto:buhalterija@telecentras.lt). | |
| 1. **RANGOVO SUTARTINIŲ ĮSIPAREIGOJIMŲ UŽTIKRINIMAS IR DRAUDIMAS** | | |
| * 1. Garantiniai terminai | 5 (penkeri) metai – Darbams, 10 (dešimt) metų – esant paslėptų Objekto elementų (konstrukcijų ir kt.) defektams, 20 (dvidešimt) metų – esant tyčia paslėptiems defektams, skaičiuojamą nuo atliktų Darbų priėmimo–perdavimo akto pasirašymo.  Įrenginiams/įrangai:  konstrukcijoms – [įrašyti] metai;  saulės moduliams – [įrašyti] metai; efektyvumo – [įrašyti] metai;  inverteriams – [įrašyti] metai. | |
| * 1. Civilinės atsakomybės draudimas | ne mažesnei kaip [įrašyti] Eur sumai. | |
| * 1. CAR draudimas | ne mažesnei kaip [įrašyti] Eur sumai (jei šalys susitaria) | |
| * 1. Sutarties įvykdymo užtikrinimas | pirmo pareikalavimo banko garantija arba draudimo bendrovės laidavimo raštas:   * 10 (dešimt) % Darbų kainos be PVM; * galiojimo terminas – [įrašyti] mėnesiai, bet ne trumpiau nei iki baigiamojo Darbų perdavimo-priėmimo akto pasirašymo dienos. | |
| * 1. Garantinio laikotarpio įsipareigojimų įvykdymo | pirmo pareikalavimo banko garantija arba draudimo bendrovės laidavimo raštas:   * ne mažesnei kaip [įrašyti] Eur sumai vienam draudžiamajam įvykiui, bet ne mažesnė nei 6 (šeši) % Darbų kainos; * galiojimo terminas: ne mažiau nei 5 (penki) metai nuo baigiamojo Darbų perdavimo – priėmimo akto pasirašymo dienos. | |
| 1. **MEDŽIAGOS IR PRIEMONĖS:** | | |
| * 1. Užsakovo tiekiamos medžiagos ir priemonės | Netiekiamos | |
| * 1. Rangovo tiekiamos medžiagos ir priemonės bei tiekimo terminai | [įrašyti tiekiamas medžiagas, įrangą, taip pat čia galima nurodyti ir ar tiekiama pvz. elektros energija] | |
| 1. **ŠALIŲ ATSTOVAI, ATSAKINGI UŽ SUTARTIES VYKDYMĄ** | | |
| Šalių atstovai, įgalioti spręsti Sutarties vykdymo eigoje iškilusius klausimus bei pasirašyti visus su Sutarties vykdymu, jos pakeitimu, papildymu ir nutraukimu susijusius dokumentus: | | |
| * 1. Iš Rangovo pusės | pareigos, vardas, pavardė, tel. telefonas, el. paštas adresas | |
| * 1. Iš Užsakovo pusės | pareigos, vardas, pavardė, tel. telefonas, el. paštas adresas | |
| 1. **KITOS SPECIALIOSIOS SĄLYGOS:** | | |
| [įrašyti arba netaikoma] | | |
| 1. **BENDRŲJŲ SĄLYGŲ PAKEITIMAI AR PAPILDYMAI:** | | |
| [surašomos visos netaikomos bendrosios dalies sąlygos, visos keičiamos sąlygos, nurodant kaip keičiamos] | | |
| 1. **SUTARTIES PRIEDAI:** | | |
| Priedas Nr. 1 – Galutinis rangovo pasiūlymas;  Priedas Nr. 2 – Darbų atlikimo grafikas;  Priedas Nr. 3 – Atliktų Darbų akto formos;  Priedas Nr. 4 – Baigiamojo Darbų perdavimo-priėmimo akto forma . | | |

Šalių rekvizitai ir parašai:

|  |  |
| --- | --- |
| **Užsakovas:**  AB Lietuvos radijo ir televizijos centras  Juridinio asmens kodas 120505210  PVM mokėtojo kodas LT205052113  Sausio 13-osios g. 10, 04347 Vilnius  Tel. 8 5 2040300, el. p. info@telecentras.lt  A. s. Nr. LT167044060001116280,  Bankas: AB SEB bankas  Banko Kodas: 70440  Generalinis direktorius  Remigijus Šeris  \_\_\_\_\_\_\_\_\_\_\_\_\_\_\_\_\_\_\_\_  (parašas) | **Rangovas:**  .............................................  Juridinio asmens kodas ...........................  PVM mokėtojo kodas ..............................  ............................................................  Tel. +370 .................., el. p. ....................  A. s. Nr. ...............................................  Bankas: ..............................................  Banko Kodas: .......................  Direktorius  ..............................................  \_\_\_\_\_\_\_\_\_\_\_\_\_\_\_\_\_\_\_\_  (parašas) |

**PROJEKTAVIMO IR RANGOS SUTARTIS NR. ...............................**

1. **BENDROSIOS SĄLYGOS**
2. **Sutarties dalykas**
   1. Sutartyje nustatytomis sąlygomis ir terminais Rangovas įsipareigoja savo jėgomis, žiniomis, rizika ir atsakomybe atlikti Konkurso sąlygose, įskaitant jų sudėtine dalimi esančią techninę specifikaciją, ir Pasiūlyme nurodytus Darbus bei perduoti Užsakovui kokybiškai ir laiku sukurtą Darbų rezultatą, o Užsakovas įsipareigoja priimti Darbų rezultatą ir už jį sumokėti.
   2. Objekto, kuriame statoma (įrengiama) saulės elektrinė (jėgainė), duomenys yra nurodyti Specialiųjų sąlygų 1 punkte.
3. **Darbų kaina**
   1. Darbų kaina yra nurodyta Specialiųjų sąlygų 2 punkte ir detalizuota galutinio pasiūlymo formoje (Sutarties priedas Nr. 1). Jei tam tikros medžiagos, įrenginiai, gaminiai, darbai ar paslaugos sąmatoje nėra atskirai išskirtos (įkainotos), bet yra būtinos siekiant tinkamai įvykdyti Sutartį, laikytina, kad jos patenka į Darbų apimtį ir į Darbų kainą įtrauktos.
   2. Darbų kaina yra konkreti (fiksuota) ir negali būti keičiama jokiais atvejais (pagrindais), išskyrus Sutartyje tiesiogiai nurodytus.
   3. Į Darbų kainą yra įskaičiuota Pasiūlyme nurodytų medžiagų, įrenginių, montavimo, pajungimo, paleidimo-derinimo, bandymų, matavimų darbų atlikimo, programinės įrangos, monitoringo sistemos įdiegimo, darbų vietos (aikštelės) paruošimo, pagal teisės aktus privalomos projektinės, statybinės ir kitos dokumentacijos parengimo ir (ar) gavimo bei kitų, Pasiūlyme tiesiogiai nenurodytų, bet siekiant tinkamai įvykdyti Sutartį reikalingų darbų kaina. Aiškumo dėlei Šalys susitaria, kad į Darbų kainą yra įskaičiuota ir tokio pobūdžio darbų (paslaugų) kaip, pavyzdžiui, žemės sklypo geologiniai tyrimai kaina. Į Darbų kainą taip pat yra įskaičiuoti Rangovo mokėtini mokesčiai, rinkliavos, technikos, mechanizmų, darbo jėgos, draudimų, užtikrinimų gavimo išlaidos ir bet kokios kitos vykdant Sutartį patirtinos išlaidos bei pelnas.
   4. Rangovas prisiima visą Sutarčiai tinkamai įvykdyti reikalingų medžiagų, įrenginių, gaminių, darbų ir paslaugų pabrangimo ateityje riziką. Rangovas taip pat prisiima visą Darbų kiekių (apimties) padidėjimo riziką, išskyrus riziką dėl papildomų darbų ir/ ar kiekių, kurių iš anksto negalėjo objektyviai numatyti bei įvertinti prieš patiekiant galutinį pasiūlymą.
   5. Užsakovas privalo sumokėti Rangovui Darbų kainą Specialiųjų sąlygų 3 punkte nustatyta tvarka ir terminais.
   6. Sutarties vykdymo eigoje paaiškėjus, kad siekiant tinkamai įvykdyti Sutartį yra būtina atlikti papildomus darbus (t. y. tokius darbus, kurių Rangovas kaip savo srities profesionalas protingomis pastangomis, *inter alia* būdamas susipažinęs su Konkurso sąlygomis, Darbų ir Darbų atlikimo vietos dokumentacija ir apžiūrėjęs Darbų atlikimo vietą (statybvietę), negalėjo ir neturėjo numatyti bei įsivertinti Sutarties pasirašymo metu), arba atsiradus kitoms objektyvioms, nuo Rangovo nepriklausančioms ir jo rizikai nepriskirtinoms priežastims, dėl kurių tenka padidinti Darbų kainą, Rangovas privalo apie tai nedelsiant pranešti Užsakovui. Tokiame pranešime Rangovas privalo išsamiai aprašyti ir pagrįsti atitinkamas aplinkybes, taip pat paskaičiuoti ir nurodyti sumą, kuria galėtų būti padidinama Darbų kaina bei ją pagrįsti rašytiniais įrodymais. Šios Sutarties kontekste laikoma, kad papildomų darbų Rangovas nenumatė sudarant šią Sutartį, neturėjo ir negalėjo jų numatyti, jeigu:
      1. Darbai nėra numatyti Užsakovo pateiktoje Specifikacijoje (techniniame projekte) ir kurių Rangovas neturėjo ir negalėjo numatyti vertindamas Specifikaciją (techninį projektą);
      2. Darbų poreikis paaiškėja atlikus papildomus tyrimus ir/arba analizes, kurios negalėjo būti atliktos Sutarties sudarymo momentu.
   7. Jeigu, siekiant laiku ir tinkamai įvykdyti Sutartį, reikia atlikti papildomus darbus, kurių Rangovas nenumatė sudarant šią Sutartį, bet turėjo ir galėjo juos numatyti, ir jie yra būtini šiai Sutarčiai tinkamai įvykdyti, šiuos darbus Rangovas atlieka savo sąskaita. Rangovui nėra atlyginama už tuos darbus, kuriuos Rangovas atliko savavališkai nukrypdamas nuo šios Sutarties ir/ar jos priedų nuostatų.
   8. Užsakovas Sutarties vykdymo eigoje turi teisę prašyti Rangovo atlikti papildomus darbus (nepriklausomai nuo to, ar jie yra būtini siekiant tinkamai įvykdyti Sutartį), taip pat atsisakyti dalies Darbų (su sąlyga, kad Rangovas nėra pradėjęs tokių Darbų ir nėra užsakęs jiems atlikti reikalingų medžiagų, įrenginių ar gaminių). Gavęs tokį Užsakovo prašymą (pranešimą), Rangovas privalo paskaičiuoti ir nurodyti sumą, kuria turi būti atitinkamai padidinama arba sumažinama Darbų kaina. Darbų atlikimo terminas dėl papildomų darbų užsakymo ir atlikimo pratęsiamas tokiam terminui, kad papildomai užsakomi darbai būtų atlikti tinkamai. Dėl papildomų darbų atlikimo termino ir kainos Šalys susitaria raštu. Jei dėl papildomų darbų atlikimo yra pratęsiamas Darbų atlikimo terminas, tai turi būti įforminama Sutarties pakeitimu, kartu pakeičiant (pakoreguojant) Darbų atlikimo grafiką.
   9. Šalys susitaria, kad Sutarties galiojimo metu nustatyta fiksuota Darbų kaina gali būti keičiama tik šiame punkte nurodytais atvejais:
      1. Jeigu atsiranda papildomų/nevykdomų darbų poreikis, kaip tai numatyta Sutarties 2.6. p. ir 2.8 p.;
      2. Padidėjus ar sumažėjus pridėtinės vertės mokesčio (PVM) tarifui Sutarties kaina atitinkamai didinama arba mažinama nuo teisės akto, kuriuo keičiamas PVM tarifas, įsigaliojimo momento. Ši nuostata taikoma tuomet, jei PVM tarifas keičiasi (didėja arba mažėja) dėl teisės aktų pasikeitimo ir netaikoma, kai PVM tarifas didėja ar atsiranda pareiga jį mokėti dėl nuo Rangovo priklausančių aplinkybių, pavyzdžiui, pasikeičia jo veikla, tampa PVM mokėtoju ir pan. – tokius galimus pokyčius Rangovas turi įvertinti prieš sudarant Sutartį ir tokiu atveju kaina su PVM nebus keičiama.
      3. Sutarties kaina taip pat gali būti keičiama dėl esminio Sutarties kainos padidėjimo ar sumažėjimo. 
         1. Jeigu Rangovo tiekiamų statybos produktų arba įrenginių kaina padidėja iš esmės ir šio kainų padidėjimo Rangovas negalėjo numatyti Sutarties sudarymo momentu, Rangovas įgyja teisę reikalauti Užsakovo padidinti Sutarties kainą. Laikoma, kad statybos produktų arba įrenginių kaina padidėjo iš esmės, jeigu Rangovas pateikia įrodymus Užsakovui, kad Sutarties kainos statybos produktų ar įrenginių kaina Sutarties sudarymo metu buvo reali ir nebuvo dirbtinai sumažinta ir kad konkretaus statybos produkto arba įrenginio (jo dalies) pirkimo pagal Sutartį metu jo kaina padidėjo daugiau nei 15 (penkiolika) % ir nėra galimybių nupirkti tokio statybos produkto arba įrenginio (jo dalies) pigiau, nepažeidžiant Darbų terminų.
         2. Laikoma, kad Rangovas Sutarties sudarymo momentu negalėjo numatyti statybos produktų arba įrenginių (jų dalių) esminio kainų padidėjimo, jeigu per pastaruosius 3 (tris) metus iki Sutarties sudarymo tų statybos produktų arba įrenginių kaina svyravo mažiau negu 15% per bet kurį 12 (dvylikos) mėnesių laikotarpį toje rinkoje, kurioje Rangovas nupirko tuos statybos produktus arba įrenginius (jų dalis) ir Rangovas pateikia Užsakovui šią aplinkybę patvirtinančius dokumentus.
         3. Rangovas privalo pateikti Užsakovui statybos produktų arba įrenginių pirkimo Sutarties vykdymo reikmėms ir jų apmokėjimo dokumentus, kad Užsakovas galėtų patikrinti statybos produktų arba įrenginių faktines galutines kainas.
         4. Jeigu Rangovo tiekiamų statybos produktų arba įrenginių kaina sumažėja iš esmės, Rangovas privalo nedelsdamas, bet ne vėliau nei per 2 (dvi) darbo dienas nuo sužinojimo, apie tai informuoti Užsakovą ir Užsakovas įgyja teisę reikalauti Rangovo sumažinti Sutarties kainą.
   10. Skaičiuodamas sumą, kuria turi būti padidinama Darbų kaina, Rangovas privalo atsižvelgti į tuo metu Lietuvos rinkoje vyraujančias vidutines analogiškų medžiagų, įrenginių, gaminių, darbų ar paslaugų kainas (įkainius), nustatomas pasirinktinai įvertinus ne mažiau kaip trijų kitų toje pačioje rinkoje veikiančių ūkio subjektų siūlomas kainas, ir, be kita ko, nusimatyti ne didesnį kaip 7 (septynerių) % pelną.
   11. Šalių susitarimas dėl Darbų kainos padidinimo arba sumažinimo įsigalioja surašius jį raštu ir abiem Šalims patvirtinus parašais.
   12. Rangovas turi teisę nepradėti papildomų darbų iki kol Sutartyje nustatyta tvarka nėra išsprendžiamas klausimas dėl Darbų kainos padidinimo arba sumažinimo. Nepasinaudojęs šia teise Rangovas prisiima riziką, kad už atitinkamus Darbus jam nebus sumokėta, nebent vėliau įrodo, jog tų Darbų neatidėliotinas atlikimas atitiko Užsakovo interesus, o dėl jų sustabdymo Darbų rezultatas būtų žuvęs ar sugadintas. Nepagrįstai pasinaudojęs šia teise (pavyzdžiui, nepradėjęs darbų, kurie vėliau nepripažįstami papildomais) Rangovas prisiima Darbų atlikimo termino pradelsimo ir (ar) vienašalio Sutarties nutraukimo dėl jo kaltės riziką.
   13. Rangovas esant poreikiui ir iš anksto raštu suderinęs su Užsakovu turi teisę pasitelkti subrangovus Sutartyje numatytiems įsipareigojimams vykdyti, ir neprieštaraujant šiai Sutarčiai tretiesiems asmenims teikti informaciją, išimtinai būtiną Darbų vykdymui. Rangovas privalo nedelsdamas informuoti Užsakovą apie subrangovų pasikeitimus visu Sutarties vykdymo metu. Už trečiųjų asmenų darbų vykdymą Rangovas atsako prieš Užsakovą kaip už savo darbus. Šalys gali susitarti, kad atsiskaitymas už atliktus Darbus bus pervedamas tiesiogiai trečiajam asmeniui (subrangovui) tik tuo atveju, jei bus pasirašomas trišalis Užsakovo, Rangovo ir trečiojo asmens (subrangovo) susitarimas. Subrangovui negali būti mokamas avansas. Subrangovui išmokėtų sumų dydžiu yra mažinamos Rangovui mokėtinos sumos.
4. **Darbų atlikimo terminas**
   1. Darbų atlikimo terminas yra nurodytas Specialiųjų sąlygų 4 punkte ir detalizuotas Darbų atlikimo grafike (Sutarties priedas Nr. 2).
   2. Darbų atlikimo grafike nurodyti tarpiniai (t. y. Specialiųjų sąlygų 6 punkte numatytų Darbų etapų) atlikimo terminai yra svarbūs Užsakovui kontroliuojant projekto įgyvendinimo terminus, todėl Rangovas įsipareigoja dėti maksimalias pastangas, kad Darbų atlikimo grafikas būtų maksimaliai tikslus, o Darbai būtų atliekami laikantis su Užsakovo iš anksto suderintų ir Darbų atlikimo grafike nustatytų terminų.
   3. Darbų atlikimo terminas (įskaitant tarpinius terminus) gali būti pratęsiamas dėl šių aplinkybių:
      1. iš anksto nenumatytų papildomų darbų atlikimo;
      2. valdžios institucijų neteisėtų veiksmų (neveikimo);
      3. nenumatytų fizinių sąlygų, įskaitant geologines ir hidrologines sąlygas;
      4. išskirtinai nepalankių (t. y. tokių, kokių joks patyręs rangovas negalėtų pagrįstai tikėtis) gamtinių sąlygų;
      5. Užsakovo vėlavimo perduoti Rangovui Darbų atlikimo vietą;
      6. kitų aplinkybių, kurios neegzistavo arba nebuvo žinomos Sutarties pasirašymo metu ir kurių Rangovas, būdamas apdairus ir rūpestingas, negalėjo ir neturėjo numatyti bei įsivertinti (aiškumo dėlei Šalys susitaria, kad Rangovas prisiima visą Sutarčiai tinkamai įvykdyti reikalingų medžiagų, įrenginių, gaminių gamybos ir tiekimo (pristatymo) terminų riziką).
   4. Atsiradus Bendrųjų sąlygų 3.3 punkte nurodytoms aplinkybėms, Rangovas privalo apie tai nedelsiant pranešti Užsakovui. Tokiame pranešime Rangovas privalo išsamiai aprašyti ir pagrįsti atitinkamas aplinkybes bei nurodyti laikotarpį, kuriam turi būti pratęsiamas Darbų atlikimo terminas.
   5. Šalių susitarimu, Darbų atlikimo terminas nėra (neturi būti) pratęsiamas remiantis tokiomis aplinkybėmis, apie kurias Rangovas nepranešė Užsakovui per 5 (penkerias) darbo dienas nuo sužinojimo arba turėjimo sužinoti apie jas dienos. Tokiu atveju bus laikoma, kad atitinkamų aplinkybių Rangovas nevertino kaip turinčių įtakos Darbų atlikimo terminui.
   6. Šalių susitarimas dėl Darbų atlikimo termino pratęsimo turi būti įformintas Sutarties pakeitimu, kartu pakeičiant (pakoreguojant) ir Darbų atlikimo grafiką.
   7. Jei Užsakovas delsia (vengia) arba nepagrįstai atsisako įforminti Darbų atlikimo termino pratęsimą, Rangovas turi teisę toliau vykdyti Sutartį ir neatsako už termino pradelsimą tiek dienų, kiek truko aplinkybės, sudarančios pagrindą jį pratęsti.
   8. Nustatęs, kad Rangovas dėl savo kaltės atsilieka nuo Darbų atlikimo grafiko, Užsakovas turi teisę pareikalauti, kad Rangovas savo sąskaita organizuotų bei vykdytų Darbus taip, kad atsilikimas nuo Darbų atlikimo grafiko per Užsakovo nustatytą papildomą terminą būtų likviduotas.
   9. Rangovas apie planuojamus ir vykdomus Darbus privalo iš anksto informuoti statinio statybos techninį prižiūrėtoją, jei toks yra paskirtas, suteikti galimybę statybos techniniam prižiūrėtojui dalyvauti, apžiūrėti ir įvertinti, kaip yra vykdomi Darbai.
   10. Užsakovas turi teisę bet kada vienašališkai be jokių finansinių kompensacijų Rangovui (išskyrus atlyginimą už iki sustabdymo tinkamai atliktus Darbus) sustabdyti Darbų (Sutarties) vykdymą, apie tai raštu informavęs Rangovą ne vėliau kaip prieš 5 (penkias) darbo dienas. 5 (penkių) darbo dienų informavimo sąlyga netaikoma tais atvejais, kai darbai sustabdomi dėl saugos reikalavimų pažeidimo. Užsakovui sustabdžius Darbų (Sutarties) vykdymą, Darbų atlikimo terminas pratęsiamas tokiam pačiam terminui, kiek trunka Darbų (Sutarties) sustabdymas. Užsakovas atšaukia Darbų (Sutarties) vykdymo sustabdymą prieš 10 (dešimt) dienų raštu apie tai informuodamas Rangovą. Gavęs tokį Užsakovo pranešimą, Rangovas privalo tęsti Darbų (Sutarties) vykdymą (jei būtina, prieš tai aptarus su Užsakovu Darbų tęsimo sąlygas ir tvarką). Siekdamos išvengti neaiškumų, Šalys pareiškia ir patvirtina, kad Darbų (Sutarties) vykdymo sustabdymo laikotarpiu Užsakovas neprivalo mokėti Rangovui jokių sumų, įskaitant bet kokių nuostolių atlyginimą, išskyrus šiame punkte numatytą atlyginimą už iki sustabdymo tinkamai atliktus Darbus.
5. **Darbų perdavimas-priėmimas**
   1. Darbai yra vykdomi Specialiųjų sąlygų 2 punkte nurodytais etapais.
   2. Rangovas, įvykdęs Specialiųjų sąlygų 2 punkte numatytą Darbų etapą, privalo parengti, pasirašyti ir pateikti Užsakovui atliktų Darbų aktą (atliktų Darbų akto forma – Sutarties priedas Nr. 3).
   3. Prieš pateikiant atliktų Darbų aktą Užsakovui Rangovas visų pirma privalo jį suderinti ir pateikti pasirašyti (vizuoti) statinio statybos techniniam prižiūrėtojui (*jei pagal teisės aktus statybos techninė priežiūra yra privaloma*), tikrinančiam ir tvirtinančiam akte nurodytų Darbų būtiną normatyvinę kokybę, kiekių atitikimą faktiniams kiekiams bei Darbų rezultatų atitiktį Sutarties sąlygų ir teisės aktų reikalavimams.
   4. Kartu su Specialiųjų sąlygų 2 punkte numatyto I etapo atliktų Darbų aktu Užsakovui turi būti pateikiamas teisės aktų reikalavimus atitinkančios apimties ir sudėties statinio projektas (toliau – **Projektas**). Projektas privalo būti pasirašytas, įformintas, sukomplektuotas, suderintas ir partvirtintas teisės aktuose nustatyta tvarka. Jei pagal teisės aktus yra privaloma atlikti Projekto ekspertizę, Užsakovui turi būti pateikiamas ir Projekto ekspertizės aktas su išvada, kad jį galima tvirtinti.
   5. Užsakovas per 5 (penkerias) darbo dienas nuo atliktų Darbų akto gavimo dienos privalo apžiūrėti, patikrinti atliktus Darbus ir:
      1. priimti Darbus, t. y. pasirašyti aktą be išlygų arba su išlygomis, antru atveju nurodant akte nustatytus neesminius Darbų trūkumus, arba
      2. motyvuotai atsisakyti priimti Darbus, t. y. nepasirašyti akto, nurodant jame nustatytus esminius Darbų trūkumus.
   6. Esminiais Darbų trūkumais laikytini tokie trūkumai, dėl kurių Darbų rezultatas negali (negalės) būti tinkamai naudojamas pagal paskirtį ar lengvai ir nesudėtingai eksploatuojamas arba kurių negalima pašalinti, galima pašalinti tik iš naujo perdarant Darbus arba galima pašalinti tik patiriant tam neadekvačias išlaidas (neadekvačios trūkumų šalinimo išlaidos šio punkto prasme reiškia išlaidas, sudarančias daugiau kaip 5 (penkis) % atliktų Darbų akte nurodytos kainos). Kitokio pobūdžio Darbų trūkumai laikytini neesminiais, nesuteikiančiais Užsakovui teisės nepasirašyti atliktų Darbų akto, tačiau Rangovas bet kuriuo atveju privalo juos pašalinti.
   7. Užsakovas, atsisakęs priimti Darbus, t. y. nustatęs ir nurodęs atliktų Darbų akte Darbų trūkumus, neturi pareigos už juos sumokėti iki kol Rangovas nepašalina tokių trūkumų ir pakartotinai neperduoda Darbų.
   8. Užsakovas, priėmęs Darbus su išlygomis, t. y. nustatęs ir nurodęs atliktų Darbų akte neesminius Darbų trūkumus, įgyja teisę sulaikyti proporcingos Darbų kainos dalies sumokėjimą iki kol Rangovas nepašalina tokių trūkumų. Užsakovas privalo pranešti Rangovui apie pasinaudojimą šia teise, tokiame pranešime nurodydamas sulaikomos Darbų kainos dalies dydį.
   9. Užsakovas, priėmęs Darbus be išlygų, išsaugo teisę pareikšti Rangovui pretenzijas dėl vėliau nustatytų Darbų trūkumų, išskyrus tokius trūkumus, kurie egzistavo ir vizualiai (t. y. nenaudojant specialių įrankių, priemonių ir pan.) galėjo bei turėjo būti nustatyti priimant Darbus (akivaizdūs trūkumai).
   10. Užsakovas turi teisę pareikšti Rangovui pretenzijas dėl Darbų kokybės ne tik Darbų perdavimo-priėmimo metu, bet ir bet kuriuo metu iki tol nustačius (pastebėjus) Darbų trūkumus.
   11. Jei Rangovas sutinka su Užsakovo nustatytais Darbų trūkumais, Šalys sudaro ir pasirašo Darbų trūkumų („defektinį“) aktą, o Rangovas privalo neatlygintinai pašalinti trūkumus per Šalių suderintą ir tokiame akte nustatytą protingą terminą. Jei Rangovas nesutinka su nustatytais Darbų trūkumais, jis privalo motyvuotai paneigti trūkumų faktą arba savo atsakomybę už trūkumus. Jei ir toliau išlieka Šalių nesutarimas dėl Darbų kokybės, Šalys įsipareigoja bendru sutarimu pasitelkti kompetentingą, nepriklausomą specialistą (ekspertą), kuris atliktų ekspertinį tyrimą ir pateiktų Šalims privalomas išvadas atitinkamais jam užduotais klausimais. Ekspertinio tyrimo išlaidas apmoka ta Šalis, kurios nenaudai pateikiamos išvados, arba abi Šalys lygiomis dalimis, jei išvados nėra aiškiai naudingesnės kažkuriai vienai Šaliai. Nepaisant šiame punkte nurodytos galimybės pasitelkti ekspertą, jeigu Rangovas atliko Darbus pažeisdamas Sutarties prieduose ir šioje Sutartyje numatytas sąlygas, nesilaikė normatyvinių statybos dokumentų ir kitų teisės aktų reikalavimų, Užsakovas taip pat turi teisę reikalauti, kad Rangovas Užsakovo pasirinkimu:
       1. nedelsiant sustabdytų ir (ar) nutrauktų Darbų atlikimą; arba (ir)
       2. per Užsakovo nustatytą protingą terminą neatlygintinai pakeistų nekokybiškas medžiagas, gaminius, dirbinius, įrangą; arba (ir)
       3. per Užsakovo nustatytą protingą terminą neatlygintinai pagerintų atliekamų Darbų kokybę; arba (ir)
       4. per Užsakovo nustatytą protingą terminą neatlygintinai ištaisytų netinkamai atliktus Darbus; arba
       5. per Užsakovo nustatytą protingą terminą atlygintų Užsakovui Darbų trūkumų šalinimo išlaidas.
   12. Jei Rangovas per Šalių suderintą (o Šalims nesuderinus, per Užsakovo vienašališkai nustatytą) protingą terminą nepašalina nustatytų Darbų trūkumų, tai Užsakovas įgyja teisę *inter alia* pašalinti trūkumus savo jėgomis arba trečiųjų asmenų pagalba ir pareikalauti Rangovą atlyginti tam faktiškai patirtas arba patirtinas (t. y. objektyviai reikalingas, pagrįstas ir protingas) išlaidas.
   13. Šalims pasirašius atliktų Darbų aktą, Rangovas privalo ne vėliau kaip kitą darbo dieną išrašyti ir pateikti Užsakovui PVM sąskaitą-faktūrą. Šalys aiškiai susitaria, kad Rangovas neturi teisės išrašyti ir pateikti Užsakovui PVM sąskaitos-faktūros, kol nėra pasirašytas atliktų Darbų aktas.
   14. Rangovas, užbaigęs visus Darbus, privalo parengti, pasirašyti ir pateikti Užsakovui baigiamąjį Darbų perdavimo-priėmimo aktą (baigiamojo Darbų perdavimo-priėmimo akto forma – Sutarties priedas Nr. 4).
   15. Kartu su baigiamuoju Darbų perdavimo-priėmimo aktu Užsakovui turi būti pateikiami šie dokumentai:
       1. atliekant Darbus parengta ir (ar) gauta projektinė dokumentacija (įskaitant Projektą su žymomis, kurias sudaro žodžiai „Taip pastatyta“), statybinė dokumentacija (įskaitant statybos darbų žurnalą), taip pat išpildomoji (geodezinė) dokumentacija, įforminta laikantis privalomų teisės aktų reikalavimų;
       2. atliekant Darbus sumontuotų įrenginių paleidimo-derinimo, bandymų ir (ar) matavimų teigiamus rezultatus patvirtinantys dokumentai (aktai, protokolai), atitikties dokumentai (sertifikatai, deklaracijos),techniniai pasai, eksploatavimo (priežiūros) instrukcijos, gamintojo garantijos sąlygos (visa pirmiau nurodyta dokumentacija privalo būti pateikiama lietuvių kalba);
       3. Darbų rezultato „pridavimą“ atsakingoms valdžios institucijoms (*jei pagal teisės aktus privaloma, ir elektros tinklų operatoriui bei kitiems subjektams*) bei teisę jį eksploatuoti patvirtinanti dokumentacija (aktai, pažymos, leidimai, tarp jų privalomai Valstybinės energetikos reguliavimo tarybos išduodama energetikos įrenginių techninės būklės patikrinimo pažyma ir leidimas gaminti elektros energiją). Visa dokumentacija turi būti pateikta lietuvių kalba ir pasirašyta atsakingų asmenų.
   16. Užsakovas per 10 (dešimt) darbo dienų nuo baigiamojo Darbų perdavimo-priėmimo akto gavimo dienos privalo apžiūrėti, patikrinti Darbų rezultatą ir:
       1. priimti Darbų rezultatą, t. y. pasirašyti aktą, arba
       2. motyvuotai atsisakyti priimti Darbų rezultatą, t. y. nepasirašyti akto.
   17. Užsakovas turi teisę atsisakyti priimti Darbų rezultatą, t. y. nepasirašyti baigiamojo Darbų perdavimo-priėmimo akto, jei Rangovas nėra užbaigęs visų Darbų, nėra pašalinęs visų nustatytų trūkumų, nėra pateikęs Užsakovui visų Bendrųjų sąlygų 4.15 punkte nurodytų dokumentų (išskyrus, jeigu paaiškėja, kad tam tikri dokumentai pagal teisės aktus gali būti gaunami tik po baigiamojo Darbų perdavimo-priėmimo akto pasirašymo) ir (ar) nėra įvykdęs kitų Sutartyje ar teisės aktuose nustatytų įsipareigojimų, kurie pagal savo esmę privalo būti įvykdyti iki baigiamojo Darbų perdavimo-priėmimo akto pasirašymo.
   18. Baigiamojo Darbų perdavimo-priėmimo akto pasirašymas reiškia Darbų pabaigą, nebent jame yra nurodomi tam tikri Rangovo likę neįvykdyti arba netinkamai įvykdyti įsipareigojimai. Tokiu atveju Darbų pabaigą reiškia baigiamajame Darbų perdavimo-priėmimo akte Užsakovo vėliau padaryta žyma, kad atitinkami Rangovo įsipareigojimai yra visiškai ir tinkamai įvykdyti.
   19. Nuo baigiamojo Darbų perdavimo-priėmimo akto pasirašymo Užsakovui pereina Darbų rezultato atsitiktinio žuvimo ar sugedimo rizika. Medžiagų ar įrenginių, perduotų Darbams atlikti, atsitiktinio žuvimo ar sugedimo rizika tenka ją davusiai šaliai, kaip tai numatyta CK 6.649 str. 1 d. ir CK 6.682 str. 2 d.
   20. Nuosavybės teisė į įrenginius ir konstrukcijas Užsakovui pereina po baigiamojo Darbų perdavimo-priėmimo akto pasirašymo.
   21. Užsakovui sustabdžius Darbų (Sutarties) vykdymą Bendrųjų sąlygų 3.10 punkte nustatyta tvarka, Rangovas pateikia Užsakovui Darbų priėmimo - perdavimo aktą už faktiškai iki Sutarties sustabdymo atliktus Darbus. Užsakovas šiame Darbų priėmimo - perdavimo akte nurodytus Darbus priima ir juos apmoka Sutartyje nustatyta tvarka.
6. **Autoriaus ir kitos intelektinės nuosavybės teisės**
   1. Rangovas patvirtina (užtikrina), kad jam kaip projektuotojui priklauso visos autoriaus teisės į Projektą.
   2. Perduodamas Užsakovui Projektą Rangovas besąlygiškai, neatšaukiamai, neatlygintinai ir neterminuotam laikotarpiui visose pasaulio valstybėse perduoda ir visas teisės aktuose numatytas autoriaus turtines teises, pramoninės ir intelektinės nuosavybės teises, susijusias su Projektu, įskaitant, bet neapsiribojant, išimtines teises leisti arba uždrausti šiuos veiksmus: atgaminti kūrinį bet kokia forma ar būdu, išleisti kūrinį, versti kūrinį, adaptuoti ar kitaip perdirbti kūrinį, platinti kūrinio originalą ar jo kopijas juos parduodant, taip pat nuomoti, teikti panaudai ar kitaip perduoti kūrinio originalą ar jo kopijas nuosavybėn arba valdyti, importuoti ar eksportuoti, viešai rodyti kūrinio originalą ar kopijas, viešai atlikti kūrinį bet kokiais būdais ir priemonėmis, transliuoti, retransliuoti ir kitaip viešai skelbti kūrinį, įskaitant jo padarymą viešai prieinamu kompiuterių tinklais (internete). Šiame punkte nurodytos teisės laikomos perleistomis Šalims pasirašius Specialiųjų sąlygų 2 punkte numatyto I etapo atliktų Darbų aktą.
   3. Perduodamas Užsakovui Projektą Rangovas, be kita ko, suteikia Užsakovui teisę bet kokiu būdu ir bet kokiu tikslu naudoti Projektą, taip pat be atskiro jo sutikimo keisti, pildyti ir (ar) taisyti Projektą, išskyrus tokius pakeitimus, kuriais būtų pažeista Rangovo kaip Projekto autoriaus garbė ar reputacija.
7. **Darbų kokybė. Garantijos**
   1. Darbų rezultatas privalo atitikti Konkurso sąlygose, Sutartyje, vykdant Sutartį parengtame ir patvirtintame Projekte, teisės aktuose, *inter alia* Statybos įstatyme, statybos techniniuose reglamentuose, kituose normatyviniuose statybos techniniuose dokumentuose, normatyviniuose statinio saugos ir paskirties dokumentuose, standartuose, Elektros įrenginių įrengimo bendrosiose taisyklėse, Elektros linijų ir instaliacijos įrengimo taisyklėse ir kituose teisės aktuose nustatytus kokybės ir kitus reikalavimus, o jei tokie reikalavimai niekur nėra nustatyti – įprastai praktikoje keliamus reikalavimus.
   2. Rangovas atsako už bet kokio pobūdžio Darbų trūkumus, tarp jų Projekto trūkumus (t. y. klaidas, praleidimus, neatitikimus, dviprasmybes, neįgyvendinamus ar neracionalius projektinius sprendinius ir pan.), įskaitant smulkius nukrypimus nuo atitinkamų kokybės ir kitų reikalavimų.
   3. Rangovas ne vėliau kaip per 7 (septynias) kalendorines dienas nuo Sutarties įsigaliojimo dienos privalo:
      1. apdrausti savo (o pasitelkus subrangovus ir subrangovų) atsakomybę privalomuoju statinio projektuotojo civilinės atsakomybės draudimu, kurio draudimo suma vienam draudžiamajam įvykiui būtų ne mažesnė nei nurodyta Specialiose sąlygose, visam Sutarties galiojimo laikotarpiui pagal Lietuvos Respublikoje galiojančius teisės aktus bei pateikti Užsakovui civilinės atsakomybės draudimo liudijimo (poliso), patvirtinančio draudimo įmokos ar jos dalies sumokėjimą, patvirtintas kopijas. Rangovas savo sąskaita privalo pratęsti (atnaujinti) draudimo sutartį ir pateikti Užsakovui tai patvirtinančius dokumentus, jeigu ši draudimo sutartis pasibaigs anksčiau negu nurodyta šiame punkte;
      2. apdrausti savo (o pasitelkus subrangovus ir subrangovų) atsakomybę privalomuoju statybos darbų ir civilinės atsakomybės („CAR+CA“) draudimu, kurio draudimo suma vienam draudžiamajam įvykiui būtų ne mažesnė nei nurodyta Specialiose sąlygose, visam Sutarties galiojimo laikotarpiui pagal Lietuvos Respublikoje galiojančius teisės aktus bei pateikti Užsakovui civilinės atsakomybės draudimo liudijimo (poliso), patvirtinančio draudimo įmokos ar jos dalies sumokėjimą, patvirtintas kopijas. Rangovas savo sąskaita privalo pratęsti (atnaujinti) draudimo sutartį ir pateikti Užsakovui tai patvirtinančius dokumentus, jeigu ši draudimo sutartis pasibaigs anksčiau negu nurodyta šiame punkte.
   4. Atliekant Darbus sumontuoti pagrindiniai įrenginiai (moduliai, inverteriai ir kt.) privalo tenkinti Pasiūlyme nurodytus techninius, kokybinius ir efektyvumo parametrus (rodiklius). Be to, tokie parametrai turi būti nepertraukiamai tenkinami (išlaikomi) ne trumpesnį Darbų rezultato eksploatavimo pagal paskirtį laikotarpį negu nurodytas (garantuotas) Pasiūlyme.
   5. Rangovas įsipareigoja užtikrinti, kad saulės elektrinės laikančiosios konstrukcijos būtų sertifikuotos, tvirtos ir stabilios visomis kryptimis, išlaikančios pagrindinių įrenginių stabilumą esant dideliam vėjui (pagal Konkurso sąlygų reikalavimus) bei atsparios korozijai. Laikančiosios konstrukcijos privalo būti sumontuotos išlaikant ne mažesnį kaip 0,8 metrų atstumą tarp modulių apačios ir žemės paviršiaus bei užtikrinant nesudėtingą saulės elektrinės teritorijos priežiūrą.
   6. Sutarties vykdymo eigoje Užsakovas turi teisę kontroliuoti ir prižiūrėti Rangovo atliekamus Darbus, tuo tikslu duoti jam Sutarčiai ir teisės aktams neprieštaraujančius nurodymus, tačiau Rangovas, atlikęs Darbus su trūkumais, jokiais atvejais neturi teisės remtis ta aplinkybe, kad Užsakovas nevykdė ar netinkamai vykdė Darbų kontrolę ir priežiūrą.
   7. Darbų rezultatui yra suteikiama Specialiose sąlygose nurodytos trukmės (nebent Pasiūlyme ir (ar) pačioje Sutartyje nurodyta trukmė yra ilgesnė) kokybės garantija.
   8. Atliekant Darbus sumontuotoms konstrukcijoms ir pagrindiniams įrenginiams yra suteikiama Specialiose sąlygose nurodytos trukmės gamintojo kokybės ir (ar) efektyvumo garantija.
   9. Pretenzijas dėl garantiniu laikotarpiu paaiškėjusių konstrukcijų ir pagrindinių įrenginių, nurodytų Bendrųjų sąlygų 6.8 punkte, trūkumų Užsakovas turi teisę savo nuožiūra (pasirinkimu) pareikšti arba Rangovui, arba tiesiogiai gamintojui, arba abiem kartu.
   10. Rangovas užtikrina, kad garantiniu laikotarpiu saulės elektrinės teorinis santykinis našumas bus (išliks) ne mažesnis kaip nurodyta šiame punkte:

Saulės jėgainės santykinis našumas (*SN*) procentine išraiška, apskaičiuojamas pagal formulę:

(1) Sugeneruotas elektros energijos kiekis (kWh) per metus,

(2) metinis saulės apšvietos intensyvumas (kWh/m²) per metus, kuris imamas iš objekte įrengtos meteorologinės apšvietos stotelės.

(3) Bendra įrengtos elektrinės galia (kWp).

Visi skaičiavimai formulėje atliekami pagal Standart conditions (STC) testavimo metodika 1000 w/m2, 25 OC.

Rangovo deklaruojama metinė gamyba ir jėgainės Santykinis našumas:

|  |  |  |  |
| --- | --- | --- | --- |
| **Pavadinimas** | **Metai** | **Rangovo**  **Pasiūlymas** | |
| **Siūloma reikšmė,**  **kWh/kWp** | **Santykinis našumas procentais** |
| Saulės elektrinės metinis generuojamas el. energijos kiekis tenkantis 1 kW instaliuotos galios, kas metus 20-ties metų laikotarpiui, kWh/vienam kW | 1 |  |  |
| 2 |  |  |
| 3 |  |  |
| 4 |  |  |
| 5 |  |  |
| 6 |  |  |
| 7 |  |  |
| 8 |  |  |
| 9 |  |  |
| 10 |  |  |
| 11 |  |  |
| 12 |  |  |
| 13 |  |  |
| 14 |  |  |
| 15 |  |  |
| 16 |  |  |
| 17 |  |  |
| 18 |  |  |
| 19 |  |  |
| 20 |  |  |

**Pastaba:** Santykinis našumas negali siekti 100% dėl nuostolių moduliuose, kabeliuose, inverteriuose ir kitoje įrangoje, vėliau dėl atsiradusios degradacijos. Šis dydis saulės jėgainėse paprastai svyruoja nuo 92 % iki 84%.

* 1. Elektrinės eksploatavimo metu Užsakovas turi teisę vertinti, ar Rangovo deklaruotas SN rodiklis  
     atitinka faktinį. Patikra vykdoma kasmet, dvidešimties metų laikotarpyje. Nustačius, kad faktinis  
     santykinis našumas yra mažesnis nei, kad Rangovo deklaruota pasiūlyme, tai Užsakovas įgis teisę į su tuo susijusių nuostolių atlyginimą. Nustatinėjant faktinį santykinį našumą yra leidžiamas iki 3 proc. dydžio nuokrypis, skirtas pateisinti galimus jėgainės veiklos trikdžius, įtakosiančius SN skaičiavimą.
  2. Garantiniai terminai pradedami skaičiuoti nuo baigiamojo Darbų perdavimo-priėmimo akto pasirašymo dienos.
  3. Užtikrindamas tinkamą savo garantinio laikotarpio prievolių pagal šią Sutartį vykdymą, Rangovas, pateikdamas Užsakovui pasirašytą baigiamąjį Darbų priėmimo – perdavimo aktą, įsipareigoja savo sąskaita Užsakovui pateikti garantinio laikotarpio įsipareigojimų įvykdymo garantiją, išduotą draudimo kompanijos arba banko, kurios suma nurodyta Specialiosiose sąlygose. Garantinio laikotarpio įsipareigojimų įvykdymo garantija užtikrinamas tinkamas Rangovo įsipareigojimų garantiniu laikotarpiu įvykdymas, garantijos tekstas turi būti iš anksto suderintas su Užsakovu, garantija turi būti iš Užsakovui priimtinos draudimo kompanijos ar banko, garantija turi būti besąlyginė, neatšaukiama ir apmokama po pirmojo pareikalavimo be Rangovo patvirtinimo. Tai yra esminė Sutarties tinkamo įvykdymo sąlyga.
  4. Jei garantiniu laikotarpiu yra nustatomi (atsiranda) Darbų rezultato trūkumai, Užsakovas privalo apie tai nedelsiant pranešti Rangovui, o Rangovas privalo neatlygintinai pašalinti trūkumus per Šalių suderintą protingą terminą. Rangovui to nepadarius, Užsakovas įgyja teisę *inter alia* pašalinti trūkumus savo jėgomis arba trečiųjų asmenų pagalba ir pareikalauti Rangovą atlyginti tam faktiškai patirtas arba patirtinas (t. y. objektyviai reikalingas, pagrįstas ir protingas) išlaidas.
  5. Rangovas garantiniu laikotarpiu neatsako už Darbų rezultato trūkumus ir/arba, pagamintą mažesnio saulės energijos kiekį, tik tuo atveju, jei jie atsiranda dėl išimtinai Užsakovo ar su juo susijusių asmenų kaltų veiksmų (neveikimo).
  6. Garantiniu laikotarpiu atsiradus Darbų rezultato trūkumams, garantinis terminas atitinkamai Darbų daliai yra sustabdomas laikotarpiui nuo Užsakovo pirmojo pranešimo apie trūkumus dienos iki visiško trūkumų pašalinimo dienos. Po visiško trūkumų pašalinimo garantinis terminas yra pratęsiamas tokiam laikotarpiui, kokiam jis buvo sustabdytas. Jei šalinant Darbų rezultato trūkumus atitinkamos medžiagos, įrenginiai, gaminiai ar jų komplektuojamosios detalės yra pakeičiamos naujomis, joms taikomas toks pat garantinis terminas, koks buvo nustatytas ir taikomas senosioms (t. y. garantinis terminas pradedamas skaičiuoti iš naujo).

1. **Šalių pareigos**
   1. Be kituose Sutarties punktuose įvardintų ir teisės aktuose nustatytų pareigų Užsakovas turi šias pareigas:
      1. paskirti (pasamdyti) statinio statybos techninį prižiūrėtoją (*jei pagal teisės aktus statybos techninė priežiūra yra privaloma*);
      2. per protingą terminą pateikti Rangovui informaciją ir dokumentus, kurie yra būtini atliekant Darbus ir kurių Rangovas negali gauti pagal įgaliojimą (aiškumo dėlei Šalys susitaria, kad jei tik įmanoma, atitinkamą informaciją ir dokumentus Rangovas privalo gauti pagal Užsakovo išduotiną įgaliojimą);
      3. ne vėliau kaip per 5 (penkerias) darbo dienas nuo Rangovo prašymo gavimo dienos pagal rašytinį perdavimo-priėmimo aktą perduoti Darbų atlikimo vietą.
   2. Be kituose Sutarties punktuose įvardintų ir teisės aktuose nustatytų pareigų Rangovas turi šias pareigas:
      1. ne vėliau kaip per 7 (septynerias) kalendorines dienas nuo Sutarties pasirašymo dienos pateikti Užsakovui su juo iš anksto suderinto ir jam priimtino turinio (sąlygų) Sutarties įvykdymo užtikrinimą – pirmo pareikalavimo banko garantiją arba draudimo bendrovės laidavimo raštą Specialiose sąlygose numatytai sumai ir galiojimo terminui;
      2. gauti iš atsakingų valdžios institucijų (*jei pagal teisės aktus privaloma, ir iš elektros tinklų operatoriaus bei kitų subjektų*) visą pagal teisės aktus Darbų atlikimui reikalingą dokumentaciją (sąlygas, pažymas, suderinimus, sutikimus, leidimus, tarp jų privalomai Valstybinės energetikos reguliavimo tarybos išduodamą leidimą plėtoti elektros energijos gamybos pajėgumus), patikrinti žemės sklypo (Darbų atlikimo vietos) duomenis bendrajame plane, viešuose registruose ir kitą viešai prieinamą informaciją bei dokumentaciją, įskaitant bet neapsiribojant visus galimus žemės sklypo paskirties, naudojimo, disponavimo ir pan. apribojimus, apsunkinimus ir kitas sąlygas, kurios gali trukdyti vykdyti Darbus arba padidinti jų kainą ir nedelsdamas apie šias aplinkybes informuoti Užsakovą, priešingu atveju Rangovas prisiima visą su šiomis aplinkybėmis susijusią riziką ir papildomas išlaidas;
      3. rengiant Projektą parinkti kuo optimalesnius ir racionalesnius (tiek techniniu, tiek ekonominiu aspektu) projektinius sprendinius;
      4. Projekto rengimo eigoje reguliariai supažindinti Užsakovą ir preliminariai suderinti su juo pagrindinius (principinius) projektinius sprendinius, atsižvelgti į Užsakovo pageidavimus, pasiūlymus ir (ar) pastabas dėl tokių sprendinių;
      5. prireikus, neatlygintinai atlikti Projekto neesminių sprendinių keitimo, pildymo ir (ar) taisymo darbus (aiškumo dėlei Šalys susitaria, jog neatsižvelgiant į tai, dėl kokių priežasčių bus atsiradęs tokių darbų poreikis, jie jokiu atveju nebus laikomi papildomais darbais);
      6. per Šalių suderintą terminą pateikti Užsakovui saulės elektrinės įrangos įsigijimo dokumentus, taip pat su Užsakovu suderintos formos rašytinius patvirtinimus, kad saulės elektrinės įrengimui buvo panaudota įranga ir detalės, kurios buvo pagamintos ne seniau nei 2 metai iki jų pardavimo ir sumontavimo;
      7. gauti statybą leidžiantį dokumentą (*jei pagal teisės aktus jį gauti yra privaloma*);
      8. jeigu Sutarties vykdymo metu paaiškėja, kad Sutarties vykdymui yra reikalingas konkretus Užsakovo dokumentas, Rangovas privalo nedelsdamas, bet ne vėliau negu per 2 (dvi) darbo dienas, apie tai informuoti Užsakovą ir nurodyti protingą terminą, per kurį Užsakovas turėtų gauti ir pateikti tokį Užsakovo dokumentą, nurodyti dokumento pobūdį, tikslą, kuriam yra reikalingas tas dokumentas, ir jo reikšmę Sutarties vykdymui;
      9. parengti ir su Užsakovu suderinti Rangovo dokumentus, kurie yra reikalingi Darbų atlikimui, iki Darbų, kurie turi būti atliekami vadovaujantis tuo Rangovo dokumentu, pradžios. Rangovas negali vykdyti Darbų neturėdamas su Užsakovu suderinto Rangovo parengto dokumento, kuriuo vadovaujantis turi būti vykdomi tie Darbai;
      10. nuo Darbų atlikimo vietos perdavimo-priėmimo dienos užtikrinti tinkamą jos apsaugą, priežiūrą ir tvarkymą (įskaitant statybinių atliekų ir šiukšlių tvarkymą);
      11. užtikrinti saugų darbą, priešgaisrinę ir aplinkos apsaugą bei darbo higieną Darbų atlikimo vietoje, taip pat gretimos aplinkos bei gamtos ir nekilnojamųjų kultūros vertybių apsaugą, greta gyvenančių, dirbančių, poilsiaujančių ir judančių žmonių apsaugą nuo Darbų keliamo pavojaus, be to, nepažeisti trečiųjų asmenų gyvenimo ir veiklos sąlygų;
      12. užtikrinti, kad Darbus atliekantys asmenys (įskaitant savo, subrangovų darbuotojus ir bet kokius kitus pasitelktus asmenis) turėtų Lietuvos Respublikos valstybinio socialinio draudimo įstatymo 151 straipsnyje nustatyta tvarka suformuotą skaidriai dirbančio asmens identifikavimo kodą (toliau – Identifikavimo kodas), tam visus reikalingus leidimus, atestatus, pažymėjimus;
      13. užtikrinti, kad Darbus atliekantys asmenys (įskaitant savo, subrangovų darbuotojus ir bet kokius kitus pasitelktus asmenis) darbo metu nebūtų apsvaigę nuo alkoholio, narkotinių, toksinių ar psichotropinių medžiagų;
      14. dalyvauti Užsakovo organizuojamuose ir protokoluojamuose gamybiniuose pasitarimuose, jų metu pateikti išsamią ataskaitą apie atliekamus Darbus, jų progresą, kilusias problemas, jų sprendimo būdus ir pan.;
      15. užbaigus Darbus sutvarkyti Darbų atlikimo vietą, t. y. išardyti ir (ar) išvežti laikinus statinius, aptvėrimus, įrengimus, techniką, taip pat statybines ir kitas atliekas bei šiukšles;
      16. apmokyti Užsakovo personalą eksploatuoti Darbų rezultatą pagal paskirtį, *inter alia* naudotis įdiegta monitoringo sistema;
      17. ne vėliau kaip baigiamojo Darbų perdavimo-priėmimo akto pasirašymo dienai pateikti Užsakovui su juo iš anksto suderinto ir jam priimtino turinio (sąlygų) garantinio laikotarpio įsipareigojimų, įskaitant ir Rangovo deklaruojamas jėgainės metines gamybos apimtis bei jėgainės Santykinį našumą, įvykdymo užtikrinimą – pirmo pareikalavimo banko garantiją arba draudimo bendrovės laidavimo raštą Specialiose sąlygose numatytai sumai ir galiojimo terminui;
      18. inicijuoti, organizuoti ir dalyvauti statybos užbaigimo procedūrose bei gauti statybos užbaigimą patvirtinantį dokumentą, t. y. statybos užbaigimo aktą arba deklaraciją apie statybos užbaigimą (*jei pagal teisės aktus jį gauti yra privaloma*);
   3. Abi Šalys privalo visokeriopai bendradarbiauti ir kooperuotis, *inter alia* savalaikiai informuoti viena kitą apie bet kokias Sutarties tinkamam ir savalaikiam vykdymui įtakos turinčias ir ypač grėsmę keliančias aplinkybes.
2. **Šalių atsakomybė**
   1. Šalis, pažeidusi Sutartyje nustatytus įsipareigojimus, privalo atlyginti nukentėjusiai Šaliai jos patirtus tiesioginius ir netiesioginius nuostolius (įskaitant išlaidas teisinei pagalbai, faktinių aplinkybių konstatavimui, ekspertizei, turto vertinimui ir pan.).
   2. Jei Rangovas, atlikdamas Darbus, pažeidžia kokių nors teisės aktų reikalavimus ir kompetentingos įgaliotos institucijos už pažeidimą skiria baudą ar pritaiko kitą sankciją Užsakovui, tai Rangovas privalo kompensuoti Užsakovui tokius nuostolius.
   3. Rangovas atsako už bet kokią jo ar su juo susijusių asmenų (įskaitant pasitelktus subrangovus) atliekant Darbus padarytą žalą Užsakovui, tretiesiems asmenims ir (ar) jų turtui.
   4. Rangovas laiku neatlikęs Darbų per Sutartyje nustatytą terminą, moka Užsakovui 0,05% dydžio delspinigius nuo visos Sutarties kainos už kiekvieną uždelstą dieną. Jei Sutartyje yra nustatytas Darbų atlikimo grafikas ir/ar tarpiniai Darbų atlikimo terminai, šio punkto nuostatos taikomos atsižvelgiant į nustatytą Darbų atlikimo grafiką ir/ar tarpinius Darbų atlikimo terminus. Tokiu atveju numatyti delspinigiai skaičiuojami nuo Darbų kainos dalies, mokėtinos už to konkretaus Darbų etapo įvykdymą. Jei Sutartyje nėra numatyti atsiskaitymai už atliktus tarpinius Darbus, delspinigiai skaičiuojami nuo visos Sutarties kainos už kiekvieną uždelstą dieną.
   5. Rangovui, vėluojant atlikti visus Darbus ilgiau kaip 15 (penkiolika) kalendorinių dienų, jam taikoma bauda, pasireiškianti tuo, kad yra mažinama Sutarties kaina tokiais etapais ir dalimis:
      1. Jeigu vėluojama ilgiau kaip 15 (penkiolika) kalendorinių dienų – bendra Sutarties kaina mažinama 5 proc.;
      2. Jeigu vėluojama ilgiau kaip 30 (trisdešimt) kalendorinių dienų – bendra Sutarties kaina mažinama 10 proc.;
      3. Jeigu vėluojama ilgiau kaip 45 (keturiasdešimt penkias) kalendorines dienas – bendra Sutarties kaina mažinama 15 proc.
      4. Jeigu Rangovas vėluoja atlikti Darbus ilgiau nei 60 (šešiasdešimt) kalendorinių dienų, Užsakovas įgyja teisę vienašališkai nutraukti Sutartį, o Rangovas privalo sumokėti Sutarties 8.12 punkte numatytą baudą. Šios baudos mokėtina suma laikoma Šalių iš anksto sutartais, minimaliais nuostoliais, kurių nebereikia įrodinėti.
   6. Rangovas, pažeidęs bet kurį iš Bendrųjų sąlygų 7.2.7 – 7.2.16 punktuose nustatytų įsipareigojimų, už kiekvieną atskirą pažeidimo atvejį privalo mokėti Užsakovui 300 (trijų šimtų eurų 00 ct) EUR baudą.
   7. Nustačius (paaiškėjus), kad dėl Rangovo kaltės ir/ar jo patiektos įrangos neveikimo/neteisingo veikimo Pasiūlyme nurodytu (garantuotu) Darbų rezultato eksploatavimo pagal paskirtį laikotarpiu nebėra tenkinami (išlaikomi) Bendrųjų sąlygų 6.4 punkte aptarti techniniai, kokybiniai ar efektyvumo parametrai (rodikliai), Rangovas privalo atlyginti Užsakovui jo dėl to patirtus nuostolius ir imtis priemonių pažeidimui pašalinti bei mokėti 100 (vieno šimto eurų 00 ct) EUR baudą už kiekvieną dieną iki jų sureguliavimo (atstatymo).
   8. Nustačius (paaiškėjus), kad Pasiūlyme nurodytu (garantuotu) Darbų rezultato eksploatavimo pagal paskirtį laikotarpiu saulės elektrinės faktinis santykinis našumas neatitinka Bendrųjų sąlygų 6.10 punkte nurodytų sąlygų, Rangovas privalo mokėti Užsakovui baudą, kuri apskaičiuojama pagal šią formulę:

kurioje

*El. energijos kaina (EUR/kWh)* – vidutinė elektros energijos kaina, kurią Užsakovas tais metais moka už elektros energijos įsigijimą (elektros energijos kaina plius infrastruktūriniai mokesčiai (perdavimas, skirstymas, VIAP, sisteminės paslaugos ir kt.)).

Visi skaičiavimai formulėje atliekami pagal Standart conditions (STC) testavimo metodika 1000 w/m2, 25 OC.

* 1. Pasiūlyme nurodytu (garantuotu) Darbų rezultato eksploatavimo pagal paskirtį laikotarpiu saulės elektrinės faktinis santykinis našumas yra vertinamas (matuojamas) kas vienerius metus, skaičiuojant nuo baigiamojo Darbų perdavimo-priėmimo akto pasirašymo dienos. Atitinkamai Rangovui bauda gali būti taikoma (jei tais metais yra nustatomas faktinio santykinio našumo neatitikimas Pasiūlyme deklaruotam) ne daugiau kaip vieną kartą per metus.
  2. Užsakovas, pradelsęs Darbų kainos sumokėjimo terminą, privalo mokėti Rangovui už kiekvieną pradelstą dieną 0,05 (penkias šimtąsias) % dydžio delspinigius, skaičiuojamus nuo vėluojamos sumokėti Darbų kainos.
  3. Rangovas, per Užsakovo nustatytą terminą nepašalinęs defektų, nustatytų per garantinį terminą ar įformintų Darbų priėmimo – perdavimo akte, moka Užsakovui 0,05 % dydžio delspinigius nuo neatliktų ir/ar nekokybiškai atliktų Darbų kainos iki defektų pašalinimo dienos. Jeigu Rangovas nepašalina defektų ir/arba nepradeda šalinti defektų, atsiradusių garantinio termino metu, per Užsakovo nurodytą terminą ilgiau kaip 30 (trisdešimt) kalendorinių dienų, Užsakovas įgyja teisę pašalinti trūkumus savo jėgomis arba trečiųjų asmenų pagalba, o Rangovas privalo sumokėti 10 % (dešimties proc.) dydžio baudą nuo neištaisytų darbų kainos ir atlyginti tam faktiškai patirtas arba patirtinas (t. y. objektyviai reikalingas, pagrįstas, protingas) išlaidas.
  4. Vienašališkai nutraukus Sutartį dėl esminio jos pažeidimo, kaltoji Šalis privalo sumokėti nukentėjusiai Šaliai 15 (penkiolikos) % Darbų kainos dydžio baudą. Nepagrįstai vienašališkai nutraukus Sutartį, kaltoji Šalis privalo sumokėti nukentėjusiai Šaliai identiško dydžio baudą.
  5. Užsakovui vienašališkai nutraukus Sutartį dėl Rangovo kaltės ir sudarius ją pakeičiančią sutartį su kitu rangovu, Rangovas privalo atlyginti Užsakovui visus dėl to atsiradusius nuostolius, *inter alia* sumokėti kainų skirtumą, jei jo nepadengia Bendrųjų sąlygų 8.12 punkte nustatyta bauda.
  6. Rangovas, Užsakovui pareikalavus, moka 100,00 EUR (vieno šimto eurų 00 ct) baudą už pakartotiną (antrą ir vėlesnį) Užsakovo atstovų iškvietimą priimti užbaigtus Darbus (jų etapą), nustačius trūkumus, kuriuos prieš kviečiant Užsakovo atstovų Rangovas turėjo būti pašalinęs.
  7. Šalys aiškiai patvirtina, kad Sutartyje numatytų netesybų (delspinigių, baudų) dydžiai yra teisingi, sąžiningi, protingi ir priimtini.
  8. Kaltoji Šalis privalo sumokėti netesybas ar atlyginti nuostolius per 15 (penkiolika) kalendorinių dienų nuo nukentėjusios Šalies atitinkamo reikalavimo gavimo dienos.
  9. Rangovui netinkamai vykdant savo sutartinius įsipareigojimus, Užsakovas, neapribodamas kitų Sutartyje ir teisės aktuose numatytų savo teisių gynimo priemonių taikymo galimybių, turi teisę taikyti vienašalį išskaitymą iš visų pagal Sutartį ar bet kokias kitas su Rangovu sudarytas sutartis Rangovui mokėtinų sumų (pranešant apie tai Rangovui raštu), o jei jų nepakaktų, ir iš Rangovo pateiktų prievolių įvykdymo užtikrinimų.
  10. Rangovas patvirtina, kad prieš pasirašydamas Sutartį yra susipažinęs su Užsakovo patvirtintu [Veiklos partnerių elgesio kodeksu](https://www.telecentras.lt/wp-content/uploads/2020/12/Partnerių_etikos_kodeksas.pdf) bei [Korupcijos prevencijos politikos](https://www.telecentras.lt/apie-mus/korupcijos-prevencija/) reikalavimais, įsipareigoja jų laikytis ir jiems nenusižengti.
  11. Užsakovas turi teisę tikrinti, kaip Rangovas laikosi Sutarties 8.18 p. numatytų reikalavimų. Šių reikalavimų pažeidimas laikomas esminiu Sutarties pažeidimu. Užsakovo nustatytus pažeidimus Rangovas privalo nedelsiant pašalinti, nutraukti neteisėtus veiksmus ir imtis visų veiksmų bei priemonių, kad būtų vykdomi Sutarties 8.18 p. nustatyti reikalavimai. Už šių punktų (ar vieno iš jų) nuostatų pažeidimą Rangovas, Užsakovui pareikalavus, įsipareigoja sumokėti 1000 Eur (vieno tūkstančio eurų) be PVM baudą už kiekvieną atskirą pažeidimo atvejį. Kartojantis minėtų punktų (ar vieno iš jų) nuostatų pažeidimams Užsakovas informavęs Rangovą prieš 14 (keturiolika) kalendorių dienų turi teisę vienašališkai nutraukti Sutartį dėl Rangovo kaltės.
  12. Šalis gali būti visiškai ar iš dalies atleidžiama nuo atsakomybės dėl ypatingų ir neišvengiamų nenugalimos jėgos (force majeure) aplinkybių. Nenugalima jėga (force majeure) - laikomi neišvengiami ir Šalių nekontroliuojami įvykiai, kurie nebuvo ir negalėjo būti numatyti, kaip tai apibrėžiama Lietuvos Respublikos teisės aktuose.
  13. Šalis, kuri negali vykdyti įsipareigojimų dėl nenugalimos jėgos (force majeure) aplinkybių, privalo raštu pranešti tai kitai Šaliai ne vėliau nei per 5 (penkias) darbo dienas nuo tokių aplinkybių atsiradimo dienos, išskyrus atvejus, kai nenugalimos jėgos (force majeure) aplinkybės trukdo tai padaryti. Šios Sutarties vykdymas atidedamas, kol išnyks nenugalimos jėgos (force majeure) aplinkybės. Tačiau jeigu šios aplinkybės trunka ilgiau kaip 30 dienų, kiekviena Šalis turi teisę nutraukti šią Sutartį, neatlygindama kitai Šaliai nuostolių, atsiradusių dėl prievolių neįvykdymo. Laiku negavusi pranešimo šalis turi teisę reikalauti dėl šio pranešimo negavimo (ar negavimo laiku) patirtų nuostolių atlyginimo.
  14. Nenugalima jėga (force majeure) nelaikomos Šalies veiklai turėjusios įtakos aplinkybės, į kurių galimybę Šalys, sudarydamos Sutartį, atsižvelgė, t. y. Lietuvoje, jos ūkyje pasitaikančios aplinkybės, sąlygos, valstybės ar savivaldos institucijų sprendimai, sukėlę bet kurios iš Šalių reorganizavimą, privatizavimą, likvidavimą, veiklos pobūdžio pakeitimą, stabdymą (trukdymą), taip pat kitos aplinkybės, kurios turėtų būti laikomos ypatingomis (pvz. pandemija, ekstremalios situacijos įvedimas Lietuvos Respublikoje dėl pandemijos ar karo), bet Lietuvoje Sutarties sudarymo metu yra tikėtinos. Nenugalima jėga (force majeure) taip pat nelaikoma tai, kad rinkoje nėra reikalingų prievolei vykdyti prekių, Šalis neturi reikiamų finansinių išteklių arba Šalis ar Šalies kontrahentai pažeidžia savo prievoles. Šalys supranta, kad COVID-19 pandemija, karo grėsmė, tiekimo grandinės strigimas bendrąją prasme nėra laikoma nenugalimos jėgos aplinkybe (*force majeure*).
  15. Šalys atleidžiamos nuo atsakomybės esant nenugalimos jėgos (force majeure) aplinkybėms vadovaujantis Lietuvos Respublikos teisės aktais bei pateikus nenugalimos jėgos (force majeure) aplinkybes liudijančius dokumentus.

1. **Sutarties galiojimas, pakeitimas ir nutraukimas**
   1. Sutartis įsigalioja nuo jos pasirašymo momento ir galioja iki visiško joje nustatytų Šalių įsipareigojimų įvykdymo.
   2. Sutartis gali būti pakeista, papildyta ar nutraukta tik rašytiniu Šalių susitarimu.
   3. Užsakovas turi teisę prieš terminą nutraukti Sutartį, įspėjęs Rangovą prieš 15 (penkiolika) dienų iki Sutarties nutraukimo, dėl Rangovo kaltės ir esminio pažeidimo ir pareikalauti iš Rangovo atlyginti dėl to patirtus visus nuostolius šiais atvejais:
      1. jeigu Rangovas nesilaiko Sutarties sąlygų dėl darbų kokybės: naudoja netinkamas medžiagas, gaminius ar kitus Darbų komponentus, prastai atlieka darbą, nepaiso Užsakovo nurodymų pašalinti trūkumus nustatytais terminais ar elgiasi kitaip nei nustatyta Sutartyje ir dėl to Užsakovas turi pagrindo manyti, kad Rangovas neužbaigs Darbų laiku;
      2. Rangovas vėluoja užbaigti visus Darbus daugiau nei 60 (šešiasdešimt) kalendorinių dienų;
      3. Rangovas netenka, neturi, neatnaujina, nepratęsia reikalingų Darbams atlikti licencijų, atestatų, leidimų, kuriuos privalo gauti arba turėti Rangovas ar jo pasitelktas subrangovas, arba nepratęsia/nepateikia veiklos civilinės atsakomybės draudimo, CAR draudimo galiojimo, jeigu jis Sutarties vykdymo metu pasibaigia, arba nepateikia garantinio laikotarpio įsipareigojimų įvykdymo garantijos;
      4. Rangovas daugiau negu 30 (trisdešimt) kalendorinių dienų vėluoja pašalinti nustatytus esminius Darbų trūkumus.
      5. jeigu Rangovas pažeidžia konfidencialumo įsipareigojimus.
      6. kitais Sutartyje numatytais atvejais esant esminiam Sutarties pažeidimui iš Rangovo pusės.
   4. Rangovas turi teisę vienašališkai nutraukti Sutartį, prieš 15 (penkiolika) dienų apie tai pranešęs Užsakovui, esant esminiam Sutarties pažeidimui bei šiais konkrečiais atvejais, iš anksto laikytinais esminiu pažeidimu:
      1. Užsakovas daugiau nei 60 (šešiasdešimt) kalendorinių dienų nepagrįstai pradelsia Darbų kainos sumokėjimo terminą;
      2. Užsakovas, nenurodydamas jokių objektyvių priežasčių, nepateikia informacijos, dokumentų, neperduoda Darbų atlikimo vietos, nesudaro kitų nuo jo priklausančių Darbų atlikimui būtinų sąlygų, dėl ko Rangovas neturi galimybės pradėti Darbų arba yra priverstas juos sustabdyti ilgiau kaip 30 (trisdešimt) kalendorinių dienų.
   5. Bet kuri Šalis turi teisę vienašališkai nutraukti Sutartį, prieš 5 (penkerias) darbo dienas apie tai pranešusi kitai Šaliai, jei tai kitai Šaliai yra inicijuojama arba iškeliama nemokumo byla, ji tampa nemokia, kaip tai numatyta Juridinių asmenų nemokumo įstatyme, yra likviduojama, sustabdo ūkinę veiklą arba susidaro analogiška situacija. Šio punkto pagrindu nutraukus Sutartį kaltajai Šaliai kyla (gali būti taikoma) Sutartyje numatyta atsakomybė.
   6. Bet kuri Šalis taip pat turi teisę vienašališkai nutraukti Sutartį, prieš 5 (penkerias) darbo dienas) apie tai pranešusi kitai Šaliai, jei Sutarties vykdymo eigoje dėl kokių nors objektyvių, nuo Šalių nepriklausančių ir jų rizikai nepriskirtinų aplinkybių Darbus tenka sustabdyti ilgesniam nei 30 (trisdešimt) kalendorinių dienų terminui. Šio punkto pagrindu nutraukus Sutartį nė vienai iš Šalių nekyla atsakomybė.
   7. Užsakovas turi teisę vienašališkai ne teismo tvarka ir nepatirdamas jokių neigiamų pasekmių nutraukti Sutartį, prieš 5 (penkerias) darbo dienas apie tai pranešęs Rangovui, tuo atveju, jei savivaldybė per protingą terminą nesuderina Projekto, elektros skirstymo sistemos operatorius neišduoda prijungimo sąlygų ar išduotos sąlygos yra nepakankamos planuojamos galios saulės elektrinės įrengimui, nėra išduodamas leidimas plėtoti elektros energijos pajėgumus.
   8. Šalims bendru sutarimu arba bet kuriai iš Šalių vienašališkai nutraukus Sutartį, iki tol atliktų Darbų perdavimui-priėmimui *mutatis mutandis* taikomos Bendrųjų sąlygų 4 dalies nuostatos.
   9. Sutarties nutraukimo įsigaliojimo atveju pagal bet kurį Sutarties punktą, Rangovas per Užsakovo nurodytą terminą privalo:
      1. Nutraukti visą tolesnį darbą, išskyrus tokį, kurį būtina atlikti dėl gyvybės ar turto išsaugojimo arba dėl Darbų saugos;
      2. Perduoti Užsakovui iki Sutarties nutraukimo dienos tinkamai atliktus Darbus;
      3. Perduoti Užsakovui įrangą ir medžiagas, už kuriuos jau sumokėta;
      4. Pašalinti visus Rangovo įrengimus ir kitus daiktus iš Objekto ir pats palikti Objektą.

Rangovas Sutarties nutraukimo atveju privalo grąžinti Užsakovui avansą ar jo dalį (jei jis buvo sumokėtas), jei Rangovo atliktų ir perduotų Darbų dalis yra mažesnė nei avanso suma bei sumokėti Sutartyje nurodytas taikomas netesybas ar Užsakovo nuostolius, jei taikoma.

1. **Kitos nuostatos**
   1. Pasirašant Sutartį Šalis sutinka, kad Sutarties vykdymo tikslu bendrovei pateikiami Sutarties Šalies atstovo asmens duomenys yra tvarkomi pagal bendrovėje galiojančią privatumo politiką, kuri skelbiama bendrovės internetiniame puslapyje [www.telecentras.lt](http://www.telecentras.lt). Taip pat Šalys gali pasirašyti atskirą susitarimą dėl asmens duomenų apsaugos, kuris, jį pasirašius, bus laikomas neatskiriama šios Sutarties dalimi.
   2. Šalys vykdydamos Sutartį veikia kaip savarankiški duomenų valdytojai. Rinkdamos ir tvarkydamos asmens duomenis, Šalys privalo laikytis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir taikomų įstatymų reikalavimų ir užtikrinti, kad duomenų subjektai būtų tinkamai informuoti apie jų asmens duomenų tvarkymą.
   3. Sutartyje nustatytų teisių, pareigų ar jų dalies perleidimas tretiesiems asmenims galimas tik esant kitos Šalies išankstiniam rašytiniam sutikimui. Šalys aiškiai susitaria, kad perleidimo sandoris, sudarytas nesant (negavus) tokio kitos Šalies sutikimo, yra laikomas negaliojančiu.
   4. Sutartis, jos turinys ir visa informacija, kurią Šalys sužinojo viena iš kitos derybų, Sutarties sudarymo ir jos vykdymo metu, yra laikoma konfidencialia ir gali būti atskleista tretiesiems asmenims tik tuo atveju, kai tam yra teisės aktuose nustatytas pagrindas arba yra gautas kitos Šalies išankstinis rašytinis sutikimas. Šalis, pažeidusi konfidencialumo sąlygą, už kiekvieną atskirą pažeidimo atvejį privalo sumokėti kitai Šaliai 1000 (vieno tūkstančio) EUR dydžio baudą.
   5. Sutartis yra sudaryta ir turi būti aiškinama vadovaujantis Lietuvos Respublikos teise.
   6. Esant neatitikimams ar prieštaravimams tarp Sutarties sąlygų ir Konkurso sąlygų sudėtine dalimi esančios techninės specifikacijos sąlygų (reikalavimų), pirmenybė teikiama techninės specifikacijos sąlygoms.
   7. Tarp Šalių kilę ginčai pirmiausia sprendžiami derybų būdu. Šalims per protingą terminą nepavykus pasiekti taikaus susitarimo, ginčas sprendžiamas Vilniaus miesto apylinkės teisme arba Vilniaus apygardos teisme, priklausomai nuo ginčo sumos.
   8. Kiekviena iš Šalių paskiria po vieną savo atstovą, įgaliotą spręsti Sutarties vykdymo eigoje iškilusius klausimus bei pasirašyti visus su Sutarties vykdymu, jos pakeitimu, papildymu ir nutraukimu susijusius dokumentus. Tokie Šalių atstovai nurodyti Specialiųjų sąlygų 8 punkte.
   9. Šalių pranešimai, prašymai, reikalavimai ir kiti dokumentai gali būti įteikiami asmeniškai (pasirašytinai), siunčiami paštu arba elektroniniu paštu, nurodytais Specialiųjų sąlygų 8 punkte. Dokumentas, išsiųstas elektroniniu paštu, laikomas tinkamai įteiktu nuo jo išsiuntimo momento, jei nėra gautas automatinis pašto serverio pranešimas, jog elektroninis laiškas nepasiekė gavėjo.
   10. Šalis privalo nedelsiant pranešti kitai Šaliai apie bet kokių savo rekvizitų pasikeitimą. Šios pareigos neįvykdžiusi Šalis prisiima visą su tuo susijusią riziką ir neigiamas pasekmes.
   11. Šalys patvirtina, kad atidžiai perskaitė Sutartį, suprato jos turinį, prisiimamas teises ir pareigas bei niekieno neverčiamos pasirašė ją 2 (dviem) egzemplioriais lietuvių kalba, kurių kiekvienas turi vienodą juridinę galią.
   12. Rangovas atskirai patvirtina, kad prieš pasirašydamas Sutartį (tiksliau prieš pateikdamas Pasiūlymą) atidžiai ir rūpestingai išnagrinėjo Konkurso sąlygas, išsamiai išsiaiškino ir suprato Užsakovo poreikius ir lūkesčius, jo siekiamą tikslą, be kita ko, nuodugniai apžiūrėjo Darbų atlikimo vietą ir nenustatė jokių aplinkybių (trūkumų, kliūčių ir pan.), galinčių turėti įtakos tinkamam Sutarties įvykdymui. Rangovas, būdamas įsivertinęs visas svarbias aplinkybes bei rizikas, taip pat patvirtina, jog jam yra visiškai priimtina tiek sulygta Darbų kaina, tiek Darbų atlikimo terminas.
   13. Šalių parašai:

|  |  |
| --- | --- |
| **Rangovas:**  ...................................................  Direktorius  ....................................  \_\_\_\_\_\_\_\_\_\_\_\_\_\_\_\_\_\_\_\_  (parašas) | **Užsakovas:**  AB Lietuvos radijo ir televizijos centras  Generalinis direktorius  Remigijus Šeris  \_\_\_\_\_\_\_\_\_\_\_\_\_\_\_\_\_\_\_\_  (parašas) |

**3 priedas**

**Atliktų Darbų aktų formos (I, II, III etapai)**

|  |  |
| --- | --- |
|  |  |

**ATLIKTŲ I ETAPO DARBŲ AKTAS**

[data], [vieta]

Vadovaudamiesi tarp Rangovo ir Užsakovo (toliau kartu – Šalys) pasirašytos [įrašyti] Projektavimo ir rangos sutarties Nr. [įrašyti] (toliau - Sutartis) nuostatomis, taip pat atsižvelgdami į Sutarties Specialiųjų sąlygų 2.1 punktą, Šalys pasirašo šį Atliktų darbų perdavimo-priėmimo aktą (toliau – **Aktas**):

1. Šiuo Aktu Šalys patvirtina, kad yra baigtas Sutarties Specialiųjų sąlygų 2.1 punkte numatytas I Darbų atlikimo etapas – **(toliau – Darbai):**

* Reikalingų leidimų ir pritarimų iš valstybinių institucijų ir kitų organizacijų gavimas, įtraukiant, bet neapsiribojant leidimų šalinti medžius bei kitus želdinius gavimas.
* Projekto parengimas ir susiderinimas su klientu bei ESO, leidimo plėtoti elektros energijos gamybos pajėgumus gavimas (jei reikia), elektrinės prijungimo prie elektros tinklų techninio projekto parengimas bei suderinimas su ESO.
* Jėgainės statybų aikštelės tinkamas parengimas – medžių ir želdinių, kelmų, stambių akmenų pašalinimas, aikštelės paviršiaus sutvarkymas.

1. Kaip Darbų rezultatas Užsakovui darbų eigoje buvo perduoti šie dokumentai:

1. [įrašyti]

2. [įrašyti]

3. [įrašyti]

1. Atliktų darbų kaina:

|  |  |  |  |  |  |  |
| --- | --- | --- | --- | --- | --- | --- |
| **Pavadinimas** | **Kiekis** | **Sutartyje numatyta kaina, be PVM** | **Įvykdyta darbų** | | **Suma apmokėjimui, be PVM** | **Suma apmokėjimui, su PVM** |
| **Nuo darbų pradžios, suma be PVM** | **Iš jų per ataskaitinį laikotarpį, suma be PVM** |
| *I darbų etapas* |  |  |  |  |  |  |
|  |  |  |  |  |  |  |
|  |  |  |  |  |  |  |

1. Užsakovas, pasirašydamas šį Aktą, patvirtina, kad Rangovas Darbus atliko pagal Užsakovo Sutartyje pateiktas sąlygas ir reikalavimus bei teisės aktus, Darbai atlikti tinkamai ir kokybiškai ir pretenzijų dėl atliktų Darbų kokybės neturi.

|  |  |
| --- | --- |
| **Darbus perduoda:**  Rangovo vardu [pareigos, vardas, pavardė]  \_\_\_\_\_\_\_\_\_\_\_\_\_\_\_\_\_\_\_\_\_  (parašas, data) | **Darbus priima:**  Užsakovo vardu [pareigos,vardas, pavardė]  \_\_\_\_\_\_\_\_\_\_\_\_\_\_\_\_\_\_\_\_\_  (parašas, data) |

**ATLIKTŲ II ETAPO DARBŲ AKTAS**

[data], [vieta]

Vadovaudamiesi tarp Rangovo ir Užsakovo (toliau kartu – Šalys) pasirašytos [įrašyti] Projektavimo ir rangos sutarties Nr. [įrašyti] (toliau - Sutartis) nuostatomis, taip pat atsižvelgdami į Sutarties Specialiųjų sąlygų 2.1 punktą, Šalys pasirašo šį Atliktų darbų perdavimo-priėmimo aktą (toliau – **Aktas**):

1. Šiuo Aktu Šalys patvirtina, kad yra baigtas Sutarties Specialiųjų sąlygų 2.1 punkte numatytas II Darbų atlikimo etapas – **(toliau – Darbai):**

* Įrangos pristatymas.

1. Šiuo Aktu Užsakovas informuojamas, kad vykdant Sutartį žemiau paminėta įranga ir medžiagos (toliau – **Įranga**) buvo užsakytos ir pristatytos į Rangovo sandėlius ir/arba statybų aikštelę:
   1. Inverteriai:

Didžioji jėgainė: [įrašyti] – [įrašyti] vnt.,

Mažoji jėgainė: [įrašyti] – [įrašyti] vnt.

* 1. Fotovoltiniai moduliai:

Didžioji jėgainė: [įrašyti] – [įrašyti] vnt.,

Mažoji jėgainė: [įrašyti] – [įrašyti] vnt.

* 1. Konstrukcijos:
     1. Didžioji jėgainė: [įrašyti]:

|  |  |
| --- | --- |
| **Modulių kiekis ant stalo** | **Stalų kiekis, vnt.** |
| [įrašyti] vnt. modulių | [įrašyti] |
| [įrašyti] vnt. modulių | [įrašyti] |
| [įrašyti] vnt. modulių | [įrašyti] |

Mažoji jėgainė: [įrašyti]:

|  |  |
| --- | --- |
| **Modulių kiekis ant stalo** | **Stalų kiekis, vnt.** |
| 1. [įrašyti] vnt. modulių | [įrašyti] |
| 1. [įrašyti] vnt. modulių | [įrašyti] |

* 1. Kabeliai, laidai, jungtys ir kitos papildomos prijungimo medžiagos.

1. Atliktų darbų kaina:

|  |  |  |  |  |  |  |
| --- | --- | --- | --- | --- | --- | --- |
| **Pavadinimas** | **Kiekis** | **Sutartyje numatyta kaina, be PVM** | **Įvykdyta darbų** | | **Suma apmokėjimui, be PVM** | **Suma apmokėjimui, su PVM** |
| **Nuo darbų pradžios, suma be PVM** | **Iš jų per ataskaitinį laikotarpį, suma be PVM** |
| *II darbų etapas* |  |  |  |  |  |  |
|  |  |  |  |  |  |  |
|  |  |  |  |  |  |  |

1. Atsižvelgiant į tai, kad, kaip numatyta Sutartyje, pristatyta Įranga Užsakovui nėra perduodama ir lieka pas Rangovą, šiuo aktu Šalys patvirtina, kad šis Aktas pasirašomas išimtinai tik apmokėjimo tikslais ir tokio Akto pasirašymas nelaikomas galutiniu Įrangos /Jėgainės atitikimo Sutartyje ir teisės aktuose įtvirtintoms sąlygoms ir reikalavimams patikrinimu.
2. Užsakovas šiuo atveju turi teisę pareikalauti, kad Rangovas pateiktų Įrangos įsigijimą patvirtinančius dokumentus.
3. Šio akto patvirtinimas nepanaikina Užsakovo teisės remtis tokiais Darbų trūkumais, kurie gali būti nustatyti normaliai priimant Darbus pagal Sutartį.

|  |  |
| --- | --- |
| **Darbus perduoda:**  Rangovo vardu [pareigos, vardas, pavardė]  \_\_\_\_\_\_\_\_\_\_\_\_\_\_\_\_\_\_\_\_\_  (parašas, data) | **Darbus priima:**  Užsakovo vardu [pareigos,vardas, pavardė]  \_\_\_\_\_\_\_\_\_\_\_\_\_\_\_\_\_\_\_\_\_  (parašas, data) |

**ATLIKTŲ III ETAPO DARBŲ AKTAS**

[data], [vieta]

Vadovaudamiesi tarp Rangovo ir Užsakovo (toliau kartu – Šalys) pasirašytos [įrašyti] Projektavimo ir rangos sutarties Nr. [įrašyti] (toliau - Sutartis) nuostatomis, taip pat atsižvelgdami į Sutarties Specialiųjų sąlygų 2.1 punktą, Šalys pasirašo šį Atliktų darbų perdavimo-priėmimo aktą (toliau – **Aktas**):

1. Šiuo Aktu Šalys patvirtina, kad yra baigtas Sutarties Specialiųjų sąlygų 2.1 punkte numatytas III Darbų atklikimo etapas – **(toliau – Darbai):**

* Statybos leidimo gavimas.
* Elektrinės/jėgainės pilnas įrengimas.

1. Šiuo Aktu Užsakovas informuojamas, kad vykdant Sutartį buvo pilnai įrengta Jėgainė pagal Sutarties reikalavimus.
2. Atliktų darbų kaina:

|  |  |  |  |  |  |  |
| --- | --- | --- | --- | --- | --- | --- |
| **Pavadinimas** | **Kiekis** | **Sutartyje numatyta kaina, be PVM** | **Įvykdyta darbų** | | **Suma apmokėjimui, be PVM** | **Suma apmokėjimui, su PVM** |
| **Nuo darbų pradžios, suma be PVM** | **Iš jų per ataskaitinį laikotarpį, suma be PVM** |
| *III darbų etapas* |  |  |  |  |  |  |
|  |  |  |  |  |  |  |
|  |  |  |  |  |  |  |

### Rangovas, pasirašydamas šį Aktą, patvirtina, kad Darbus atliko pagal Užsakovo Sutartyje pateiktas sąlygas ir reikalavimus bei teisės aktus, Darbai atlikti tinkamai ir kokybiškai.

1. Atsižvelgiant į tai, kad, kaip numatyta Sutartyje, sumontuota Įranga ir įrengta Jėgainė Užsakovui nėra perduodama ir lieka pas Rangovą, šiuo aktu Šalys patvirtina, kad šis Aktas pasirašomas išimtinai tik apmokėjimo tikslais ir tokio Akto pasirašymas nelaikomas galutiniu Įrangos /Jėgainės atitikimo Sutartyje ir teisės aktuose įtvirtintoms sąlygoms ir reikalavimams patikrinimu, todėl Užsakovas pasilieka teisę pareikšti Rangovui pretenzijas dėl Įrangos/Jėgainės ir vėlesniuose Darbų etapuose.
2. Šio akto patvirtinimas nepanaikina Užsakovo teisės remtis tokiais Darbų trūkumais, kurie gali būti nustatyti normaliai priimant Darbus pagal Sutartį.

|  |  |
| --- | --- |
| **Darbus perduoda:**  Rangovo vardu [pareigos, vardas, pavardė]  \_\_\_\_\_\_\_\_\_\_\_\_\_\_\_\_\_\_\_\_\_  (parašas, data) | **Darbus priima:**  Užsakovo vardu [pareigos,vardas, pavardė]  \_\_\_\_\_\_\_\_\_\_\_\_\_\_\_\_\_\_\_\_\_  (parašas, data) |

**4 priedas**

**Baigiamojo Darbų perdavimo-priėmimo akto forma**

|  |  |
| --- | --- |
|  |  |

**BAIGIAMASIS ATLIKTŲ DARBŲ PERDAVIMO – PRIĖMIMO AKTAS**

[data], [vieta]

Vadovaudamiesi [data] Projektavimo ir rangos sutarties Nr. [numeris] (toliau - Sutartis) nuostatomis, Užsakovas ir Rangovas pasirašo šį IV etapo Atliktų darbų perdavimo-priėmimo aktą, kuris tuo pačiu metu yra ir Baigiamasis atliktų darbų perdavimo – priėmimo aktas (toliau – **Aktas**):

1. Šiuo Aktu Šalys patvirtina, kad yra baigtas Sutarties Specialiųjų sąlygų 2 punkte numatytas IV Darbų atklikimo etapas – baigiamieji darbai (toliau – **Darbai**):

* Jėgainės prijungimas prie ESO tinklų, bandymų atlikimas, Valstybinės energetikos reguliavimo tarybos Objekto pažymos apie energetikos įrenginio techninę būklę gavimas.
* Atlikti visus Jėgainės bandymų ir derinimo darbus. Atlikti Jėgainės išpildomąją nuotrauką, saulės elektrinės ir jos priklausinių kadastrinius matavimus (jei objektas patenka į miesto ir rajono zonas, būtina kontrolinėje - geodezinėje nuotraukoje pažymėti ribą ir atskirti ilgius).
* Gauti teisės aktuose reikalaujamas pažymas, atestatus ir leidimus iš atitinkamų institucijų (ESO, VERT, VTPSI ir kitos): įtraukiant, bet neapsiribojant – pasirašytą ESO bandymų protokolą, VERT energetikos įrenginių techninės būklės patikrinimo pažymą, VERT leidimą gamybai, VTPSI patvirtintą deklaraciją apie statybos užbaigimą.
* Paruošti Jėgainės eksploatavimo instrukciją ir apmokyti Pirkėjo personalą saugiai eksploatuoti Jėgainę.
* Darbų priėmimo-pridavimo aktu Jėgainę perduoti (priduoti) eksploatuoti Pirkėjui.
* Atlikti visus kitus veiksmus, reikalingus tinkamam Darbų atlikimui vietoje.

1. Atliktų darbų kaina:

|  |  |  |  |  |
| --- | --- | --- | --- | --- |
| **Pavadinimas** | **Sutartyje numatyta kaina, EUR be PVM** | **Įvykdyta darbų, EUR be PVM** | **Suma apmokėjimui, be PVM** | **Suma apmokėjimui, su PVM** |
| IV etapas – Baigiamieji darbai |  |  |  |  |

1. Šiuo Aktu Užsakovas informuojamas, kad vykdant Sutartį buvo pilnai įrengta ir priduota Užsakovui [įrašyti] saulės jėgainė pagal Sutarties reikalavimus.
2. Rangovas perduoda, o Užsakovas priima [įrašyti] jėgainės pagal Sutartį atliktų darbų rezultatą ir su juo susijusią dokumentaciją, t.y.
   1. Įranga:

|  |  |  |
| --- | --- | --- |
| **Įranga** | **Pavadinimas** | **Kiekis, vnt.** |
| Moduliai |  |  |
| Moduliai |  |  |
| Inverteriai |  |  |
| Optimizatoriai |  |  |
| Konstrukcijos |  |  |
| Apsaugos sistema |  |  |
|  |  |  |
|  |  |  |

* 1. Darbai/ paslaugos:

|  |  |  |
| --- | --- | --- |
| **Darbai** | **Pavadinimas** | **Kiekis, vnt.** |
| Projektavimo darbai | Saulės elektrinės projektavimo ir projekto derinimo darbai |  |
| Montavimo darbai | Saulės elektrinės montavimo darbai (konstrukcijos, moduliai, inverteriai, skaitiklis, monitoringo sistema, įžeminimo kontūras ir kt.) |  |
| Apsaugos sistema | Saulės elektrinės apsaugos sistemos montavimas ir integravimas |  |

* 1. Dokumentacija:
     1. Statybos darbų žurnalas;
     2. Pilnas statybos projektas;
     3. Įrangos (kabelių, Inverterių, modulių) techninės specifikacijos;
     4. Kontrolinė geodezinė nuotrauka.
     5. [įrašyti]

1. Užsakovas šiuo Baigiamuoju darbų perdavimo – priėmimo aktu patvirtina, kad visi Sutartyje numatyti darbai atlikti tinkamai ir pretenzijų dėl atliktų darbų kokybės, kiek ją buvo galima objektyviai nustatyti apžiūros ir darbų priėmimo metu, Rangovui neturi.

|  |  |
| --- | --- |
| **Darbų rezultatą perduoda:**  Rangovo vardu  [pareigos, vardas, pavardė]  \_\_\_\_\_\_\_\_\_\_\_\_\_\_\_\_\_\_\_\_\_  (parašas, data) | **Darbų rezultatą priima:**  Užsakovo vardu  [pareigos, vardas, pavardė]  \_\_\_\_\_\_\_\_\_\_\_\_\_\_\_\_\_\_\_\_\_  (parašas, data) |